জামায়াত নিয়ে প্রশ্ন করায় রেগে গেলেন ড. কামাল জামায়াত নিয়ে প্রশ্ন করায় রেগে গেলেন ড. কামাল – desh1.com\n২৯শে অক্টোবর, ২০২১ খ্রিস্টাব্দ রাত ৩:৪০\nজামায়াত নিয়ে প্রশ্ন করায় রেগে গেলেন ড. কামাল\nজামায়াতে ইসলামী নিয়ে প্রশ্ন করায় সাংবাদিকদের খামোশ বলেছেন জাতীয় ঐক্যফ্রন্টের শীর্ষ নেতা ও গণফোরাম সভাপতি ড. কামাল হোসেন।শুক্রবার সকালে মিরপুরে শহীদ বুদ্ধিজীবীদের প্রতি শ্রদ্ধা নিবেদন শেষে সাংবাদিকদের এক প্রশ্নে রেগে গিয়ে এ কথা বলেন তিনি।শহীদ বুদ্ধিজীবী দিবস উপলক্ষে সকালে শহীদ বুদ্ধিজীবী স্মৃতিসৌধে যান জাতীয় ঐক্যফ্রন্ট নেতারা। সেখানে শ্রদ্ধা নিবেদন শেষে সাংবাদিকদের মুখোমুখি হন তারা।এ সময় ড. কামাল বলেন, আজকে বুদ্ধিজীবী দিবস উপলক্ষে আমরা শ্রদ্ধা নিবেদন করতে এসেছি। লাখো শহীদ জীবন বিসর্জন দিয়েছেন, সেই স্বাধীনতাকে আমরা ধরে রাখি। অর্থপূর্ণ করি সবার জন্য।তিনি বলেন, ‘শোষণমুক্ত সুন্দর সমাজের জন্য আমরা কাজ করে যাচ্ছি। স্বাধীনতার স্বপ্নকে বাস্তবায়নের বিরুদ্ধে যারা কাজ করছে, লোভ লালসা নিয়ে লুটপাট করছে, তাদের হাত থেকে এই দেশকে মুক্ত আমরা করবই। যত শক্তিধর হোক তারা, দেশের মালিক জনগণের কাছে তাদের নত হতে হবে, তাদের পরাজয় হবেই।’\nসাংবাদিকরা এ সময় স্বাধীনতার বিরোধিতাকারী দল জামায়াতে ইসলামীর বিষয়ে দৃষ্টি আকর্ষণ করলে ড. কামাল বলেন, শহীদ মিনারে এসব বিষয়ে কোনো কথা বলব না।\nএরপরও সাংবাদিকরা প্রশ্ন করতে থাকেন। নিবন্ধন বাতিল হওয়া জামায়াতকে নিয়ে আপনাদের সর্বশেষ অবস্থান কী? এক সাংবাদিকের এমন প্রশ্নে রেগে যান ড. কামাল।\nওই সাংবাদিকের উদ্দেশে তিনি বলেন, ‘প্রশ্নই ওঠে না। বেহুদা কথা বল। কত পয়সা পেয়েছ এই প্রশ্নগুলো করতে? কার কাছ থেকে পয়সা পেয়েছ? তোমার নাম কি? জেনে রাখব তোমাকে। চিনে রাখব। পয়সা পেয়ে শহীদ মিনারকে অশ্রদ্ধা কর তোমরা। আশ্চর্য! শহীদদের কথা চিন্তা কর। হে হে হে হে করছে! শহীদদের কথা চিন্তা কর। চুপ কর। চুপ কর। খামোশ।’\nপাশে থাকা দুই একজন নেতা এ সময় কামাল হোসেনকে শান্ত করার চেষ্টা করেন। কিন্তু আরেকজন সাংবাদিক এ সময় প্রশ্ন চালিয়ে গেলে ধমকে ওঠেন ড. কামাল।\nপরে ড. কামাল প্রশ্ন করেন, ‘আশ্চর্য! তোমার নাম কি?… কোন পত্রিকার?… টেলিভিশন, জেনে রাখলাম।’\nএ সময় জেএসডির সভাপতি আ স ম আবদুর রব, গণফোরামের ড. রেজা কিবরিয়া, বিএনপি চেয়ারপারসনের উপদেষ্টা আব্দুস সালাম, গণস্বাস্থ্য কেন্দ্রের ট্রাস্টি ডা. জাফরুল্লাহ চৌধুরীসহ ঐক্যফ্রন্টের অনেক নেতাই উপস্থিত ছিলেন।


ইসলামের আলোকে নিরাপদ মাতৃত্ব ও নবজাতকের পরিচর্যা | প্রথম আলো\nইসলামের আলোকে নিরাপদ মাতৃত্ব ও নবজাতকের পরিচর্যা\nপ্রকাশ: ২৮ মে ২০২১, ১২: ০০\nআল্লাহ তাআলা নিজ কুদরতি হাতে আদি পিতা আদম (আ.) কে সৃষ্টি করলেন, তাঁর থেকে সৃষ্টি করলেন আদি মাতা হাওয়া (আ.)–কে। এ যুগলের মাধ্যমেই মানব প্রজন্ম পরম্পরা সূচনা করলেন, বিস্তার ঘটালেন মনুষ্য সভ্যতার। (সুরা-৪ নিসা, আয়াত: ১)।\nমানুষের কল্যাণ নিমিত্তে আল্লাহ তাআলা কুলমাখলুকাত সৃষ্টি করেছেন। (সুরা-২ বাকারা, আয়াত: ২৯)। মানুষ আল্লাহর প্রতিনিধির দায়িত্ব পালন হেতু মানব জাতির সুরক্ষা, সমৃদ্ধি, উন্নয়ন ও কল্যাণে কাজ করে যেতে হবে। মানবসভ্যতার সুরক্ষার জন্য মানবশিশুর সুরক্ষা নিশ্চিত করতে হবে। প্রাকৃতিক নিয়মে মানবসন্তান পিতা-মাতার মাধ্যমেই পৃথিবীতে আগমন করে। তাই শিশুর যত্নের পূর্ব ধাপ হিসেবে তার পিতা-মাতার নীরোগ সুস্থ দাম্পত্যজীবন নিশ্চিত করতে সচেষ্ট হতে হবে। এ জন্য সন্তান মাতৃগর্ভে আগমনের আগেই দম্পতি যুগলের শারীরিক পরীক্ষা করিয়ে প্রয়োজনীয় পদক্ষেপ গ্রহণ করতে হবে, তাদের উভয়কে স্বাস্থ্যসচেতন থাকতে হবে এবং অনাগত সন্তানের নিরাপদ ভবিষ্যতের জন্য উপযুক্ত পরিবেশ তৈরি ও যথাযথ ব্যবস্থা গ্রহণ করতে হবে।\nগর্ভকালে মায়ের স্বাস্থ্য পরিচর্যা ও তার প্রয়োজনীয় সেবাযত্ন অতীব জরুরি। এ সময় গর্ভবতী মায়েদের অতিরিক্ত শারীরিক পরিশ্রম ও মানসিক দুশ্চিন্তা থেকে মুক্ত ও প্রফুল্ল এবং প্রাণচঞ্চল থাকতে হবে। নিয়মিত স্বাস্থ্য পরীক্ষা, প্রয়োজনীয় চিকিৎসা ও পুষ্টিকর খাবার, স্বাস্থ্যসম্মত পরিবেশ নিশ্চিত করতে হবে। সব ধরনের কুসংস্কার থেকে মুক্ত হয়ে ধর্মীয় উপদেশ ও বিজ্ঞ চিকিৎসকের নির্দেশনা অনুসরণ করতে হবে। কারণ সুস্থ মা-ই কেবল সুস্থ শিশু উপহার দিতে পারেন। এ বিষয়ে জগদ্বিখ্যাত কুমারী মাতা মরিয়ম (আ.)–এর প্রতি আল্লাহর পক্ষ থেকে প্রসব-পূর্ব নির্দেশনা কোরআন মাজিদে বর্ণিত হয়েছে, ‘তুমি কোনো দুশ্চিন্তা করবে না, তোমার প্রভু তোমার পদতল হতে একটি ঝরনা উৎসারিত করছেন। আর তুমি খেজুর বৃক্ষের কাণ্ড ধরে নিজের দিকে ঝাঁকাও, যাতে তোমার নিকট পরিপক্ব টাটকা তাজা খেজুর পতিত হবে। তুমি পর্যাপ্ত খাবার ও পানীয় গ্রহণ করো এবং তোমার চক্ষু শীতল করো।’ (সুরা-১৯ মারিয়াম, আয়াত: ২২-২৬)।\nনিরাপদ মাতৃত্বের চূড়ান্ত ধাপ হলো নিরাপদ প্রসব। বিজ্ঞ চিকিৎসকের তত্ত্বাবধানে, অভিজ্ঞ নার্স ও প্রশিক্ষিত ধাইয়ের মাধ্যমে সন্তান প্রসব পর্ব সম্পন্ন করতে হবে। চিকিৎসক ও বিজ্ঞজনদের পরামর্শে পূর্ব থেকে সে আয়োজন করে রাখতে হবে। সন্তান প্রসবের পরও প্রসূতি মায়ের স্বাস্থ্য, চিকিৎসা, ওষুধ, পথ্য ও পুষ্টিকর খাবারের প্রতি সতর্ক থাকতে হবে এবং মায়ের যত্নের পাশাপাশি নবজাতকের যত্ন নিতে হবে।\nমনে রাখতে হবে, সেকালের স্বাস্থ্যব্যবস্থার অনেকগুলো একালে প্রযোজ্য নয়। যেমন: ওহুদ যুদ্ধে আহত সাহাবিদের ক্ষতস্থান ছাই দিয়ে ব্যান্ডেজ করা হয়েছিল, এখন তা সুন্নাত নয়। বরং বর্তমানে আধুনিক উন্নত চিকিৎসা গ্রহণ করাই সুন্নাত\nশিশুর পরিচর্যা মাতৃগর্ভে থাকাকালে শুরু করতে হয় তার মায়ের পরিচর্যার মাধ্যমে। এ সময় শিশু মায়ের দেহ থেকে সরাসরি তার আহার, খাবার-খাদ্য ও পুষ্টি গ্রহণ করে থাকে। প্রসবের পর থেকে চার সপ্তাহ পর্যন্ত বয়সী শিশুকে নবজাতক বলা হয়। শিশু ভূমিষ্ঠ হওয়ার এক ঘণ্টার মধ্যে অবশ্যই তাকে শালদুধ খাওয়াতে হবে। শালদুধ শিশুর জন্য প্রাকৃতিক রোগ প্রতিরোধক। মায়ের বুকের দুধ শিশুর জন্য খোদার অতুলনীয় দান। আল্লাহ তাআলা কোরআন কারিমে বলেন, ‘মায়েরা তাদের সন্তানদের পূর্ণ দুই বছর দুধ পান করাবে, যে চায় তার সন্তানকে তার মায়ের দুধ পান পূর্ণ করতে। আর সন্তানের পিতাগণ তাদের সামর্থ্য অনুযায়ী ওদের (সন্তানদের মায়েদের) জীবনোপকরণ (পুষ্টিকর খাবার) ও আরামদায়ক পোশাক (এবং নিরাপদ ও স্বাস্থ্যসম্মত বাসস্থানের) ব্যবস্থা করবে।’ (সুরা-২ বাকারা, আয়াত: ২৩৩)।\nনবজাতকের সঙ্গে সংশ্লিষ্ট বেশ কিছু সুন্নাত আমল রয়েছে। এর কিছু আমল শুধুই ইবাদত আর কিছু আমল স্বাস্থ্যবিজ্ঞানের সঙ্গে সংশ্লিষ্ট। ইবাদত পর্বগুলো আমরা আলেম-ওলামাদের নির্দেশনা মোতাবেক পালন করব এবং স্বাস্থ্যবিজ্ঞানবিষয়ক কর্মগুলো আমরা বিজ্ঞ চিকিৎসকের নির্দেশনা অনুসরণে সম্পন্ন করব। মনে রাখতে হবে, সেকালের স্বাস্থ্যব্যবস্থার অনেকগুলো একালে প্রযোজ্য নয়। যেমন ওহুদ যুদ্ধে আহত সাহাবিদের ক্ষতস্থান ছাই দিয়ে ব্যান্ডেজ করা হয়েছিল, এখন তা সুন্নাত নয়। বরং বর্তমানে আধুনিক উন্নত চিকিৎসা গ্রহণ করাই সুন্নাত।\nশিশুসন্তানের নিরাপত্তা ও স্বাস্থ্য সুরক্ষার জন্য পিতা-মাতাসহ পরিবারের সব সদস্যকে এবং নবজাতক শিশুকে দেখতে আসা পাড়া-প্রতিবেশী ও আত্মীয়স্বজনকে অবশ্যই স্বাস্থ্যবিধি মেনে চলতে হবে। সামাজিক ও শারীরিক নিরাপদ দূরত্ব বজায় রাখতে হবে। মাস্ক পরিধান করতে হবে এবং সাবান দিয়ে হাত ধুতে হবে। ঘরদোর ও আঙিনা জীবাণুনাশক দিয়ে জীবাণুমুক্ত ও পরিষ্কার-পরিচ্ছন্ন রাখতে হবে। প্রসূতি মা ও নবজাতক শিশুর ঘরে পর্যাপ্ত আলো-বাতাসের ব্যবস্থা থাকতে হবে এবং মশা-মাছিসহ নানা ধরনের কীটপতঙ্গের উপদ্রব থেকে নিরাপদ রাখতে হবে।


বিয়ের পরামর্শ Archives - Biyeta Blog\nবিভাগ: বিয়ের পরামর্শ\nAdmin Nascenia Posted in\tবিয়ের পরামর্শ\t2 comments\nবিয়ের বয়স পার হয়ে গেলেও বিয়ে হচ্ছে না আমাদের দেশের অধিকাংশ যুবক যুবতীদের। বেশির ভাগ শিক্ষিত যুবক-যুবতীদের বিয়ে দেরীতে হচ্ছে। কেন বিয়েতে বিলম্ব হচ্ছে? এর একটি কারণ হল- আমাদের দেশের শিক্ষিত যুবক-যুবতীদের একটি স্বপ্ন থাকে যে তারা পড়াশুনা শেষ করে একটি চাকুরি করবে তার পর বিয়ের চিন্তা ভাবনা করবেন। এই একটি স্বপ্ন পুরন করার জন্যRead more about কেন বিয়েতে বিলম্ব হচ্ছে?[…]\nবিয়ে মানব জীবনের একটি গুরুত্বপূর্ণ অধ্যায়। আর এই অধ্যায় কে কেন্দ্র করে এক বিরাট আলোচনা হয়ে থাকে আমাদের দেশে। প্রথম আলোচনা শুরু হয় পরিবার থেকে। সাধারণত পিতা মাতা তাদের সন্তান দের মধ্যে মেয়ে বা কন্যা সন্তানের বিয়ে নিয়ে বেশি চিন্তিত থাকেন। যত তাড়াতাড়ি সম্ভব তার বিয়ে দিয়ে চান অধিকাংশ বাবা মা। কারণ কন্যা সন্তানকে বিয়েRead more about বাংলাদেশের প্রচলিত বিয়ের সামাজিক ও ধর্মীয় রীতি[…]


আওয়ামী লীগ ভোট বাড়াচ্ছে না কমাচ্ছে? – Komashisha\nHome / প্রতিদিন / আওয়ামী লীগ ভোট বাড়াচ্ছে না কমাচ্ছে?\nবরিশালে বিএনপির সমাবেশে আওয়ামী লীগের হামলা\n৭ জানুয়ারি ২০১৭\tপ্রতিদিন, প্রবন্ধ-নিবন্ধ, রাজনীতি Leaveacomment\nসোহরাব হাসান | নতুন নির্বাচন কমিশন (ইসি) গঠন নিয়ে রাজনৈতিক দলগুলোর সঙ্গে রাষ্ট্রপতি মো. আবদুল হামিদের আলোচনার প্রেক্ষাপটে অনেকেই আশা করেছিলেন, নতুন বছরে দেশের রাজনীতিতে শান্তিপূর্ণ সহাবস্থানের পরিবেশ ফিরে আসবে। কিন্তু ৫ জানুয়ারি, দশম সংসদ নির্বাচনের তৃতীয় বার্ষিকীতেই পুলিশ ও আওয়ামী লীগের স্থানীয় নেতা-কর্মীরা মিলে শান্ত পরিবেশকে অশান্ত করে তুলেছেন। প্রথম আলোর খবর অনুযায়ী, পুলিশ ও ক্ষমতাসীন দলের নেতা-কর্মীরা ১৬ জেলায় বিএনপির মিছিল ও সমাবেশে বাধা দিয়েছেন কিংবা পণ্ড করে দিয়েছেন। এতে শ খানেক বিএনপির নেতা-কর্মী আহত হয়েছেন। পুলিশ ১৫ জনকে আটক করলেও বিএনপির সমাবেশে আওয়ামী লীগের যেসব নেতা-কর্মী হামলা চালিয়েছেন, তাঁদের কেউ গ্রেপ্তার হননি। এরপর বিএনপি পাল্টা কর্মসূচি নিলে সরকার হয়তো কঠোর হাতে দমন করবে। কিন্তু দমন–পীড়ন তো গণতন্ত্রের ভাষা হতে পারে না।\nক্ষমতাসীন আওয়ামী লীগ ও এর সহযোগী ছাত্রলীগ গত দুই দিনে ঢাকায় তিনটি সমাবেশ করলেও সরকার বিএনপিকে কর্মসূচি পালন করতে দেয়নি। সংঘাত এড়াতে দলটি ৫ জানুয়ারির পরিবর্তে ৭ জানুয়ারি সোহরাওয়ার্দী উদ্যানে জনসভা করার অনুমতি চেয়েছিল। এ নিবন্ধ লেখা পর্যন্ত অনুমতি দেওয়া হয়নি। ১ জানুয়ারি জাতীয়তাবাদী ছাত্রদলের প্রতিষ্ঠাবার্ষিকীতে বিএনপির চেয়ারপারসন খালেদা জিয়া ‘ঘরোয়া সমাবেশ’ করে যেসব কথাবার্তা বলেছেন, তাতে একধরনের যুদ্ধপ্রস্তুতির ইঙ্গিত রয়েছে। অতীতে রাজপথের আন্দোলনে শরিক না হওয়ায় তিনি ছাত্রদল নেতাদের ওপর ক্ষোভ ঝেড়েছেন। জানতে চেয়েছেন রাষ্ট্রপতির কাছে জমা দেওয়া বিএনপির ১৩ দফা দাবিনামা কজন পড়েছেন। ছাত্রদল কিংবা ছাত্রলীগের নেতাদের কাছে এখন পড়াশোনার চেয়ে নেতা-নেত্রীদের বন্দনা করা অনেক বেশি জরুরি। আওয়ামী লীগের সাধারণ সম্পাদক ওবায়দুল কাদের ছাত্রলীগকে অনুপ্রবেশকারী ও পরগাছামুক্ত করার কথা বলেছেন। কম্বল বাছতে গিয়ে না গা উজাড় হয়ে যায়।\n৫ জানুয়ারি বঙ্গবন্ধু অ্যাভিনিউ ও ধানমন্ডির ৩২ নম্বরের চত্বরে দুটি পৃথক সমাবেশ থেকে আওয়ামী লীগের কেন্দ্রীয় নেতারা যা বলেছেন, তার সারমর্ম হলো, আগামী নির্বাচনে অংশ না নিলে বিএনপির অস্তিত্ব বিলীন হয়ে যাবে। তাঁরা বলেছেন, ক্যান্টনমেন্ট থেকে কেউ এসে বিএনপি চেয়ারপারসনের হাতে ক্ষমতা তুলে দেবে না। নির্বাচনই ক্ষমতায় যাওয়ার একমাত্র পথ। আওয়ামী লীগের নেতারা বক্তৃতায় বিএনপি ও তাদের নেত্রীর পেছনে যত বাক্য ব্যয় করেছেন, তার সিকি ভাগও নিজ দলের কর্মসূচি ও পরিকল্পনা নিয়ে ব্যয় করেননি।\nসরকারের মেয়াদ ইতিমধ্যে তিন বছর পার হয়েছে। বাকি আছে দুই বছর। আইন অনুযায়ী সংসদ বহাল রেখে নির্বাচন করলে আরও তিন মাস কমে যাবে। সে ক্ষেত্রে রাজনৈতিক অঙ্গনে নির্বাচনী হাওয়া থাকা স্বাভাবিক। কিন্তু হাওয়াটা দ্বিমুখী নয়, একমুখী। সরকারি দল সভা-সমাবেশ করে নৌকার পক্ষে ভোট চাইছে। এমনকি সাবেক স্বৈরাচার এরশাদও আগামী নির্বাচনে ৩০০ আসনে প্রার্থী দিয়ে ক্ষমতায় যাওয়ার খোয়াব দেখছেন। কিন্তু বিএনপিকে সভা–সমাবেশ করতে দেওয়া হচ্ছে না। আওয়ামী লীগের নেতারা একদিকে বিএনপিকে নির্বাচনে আসার আহ্বান জানাচ্ছেন, অন্যদিকে সরকার তাদের সভা-সমাবেশ করতে দিচ্ছে না। এটি কেবল স্ববিরোধী নয়, সংবিধানেরও পরিপন্থী। ৭ নভেম্বর উপলক্ষে বিএনপি সমাবেশ করতে চেয়েছিল। সরকার অনুমতি দেয়নি। উল্টো মন্ত্রী-নেতারা বিএনপির রাজপথে থাকার মুরদ নেই বলে উপহাস করছেন। তাহলে কি আওয়ামী লীগই চাইছে বিএনপি আবার হরতাল-অবরোধের রাজনীতিতে ফিরে যাক? কিন্তু তাতে ক্ষমতাসীনদের আত্মপ্রসাদ লাভের সুযোগ আছে বলে মনে হয় না। বাংলাদেশে হরতাল-অবরোধের কারণে কোনো দলের জনসমর্থন কমে না। আওয়ামী লীগ ও বিএনপি—দুই দলই প্রতিযোগিতা করে হরতাল পালন করে পরেরবার ক্ষমতায় যাওয়া নিশ্চিত করেছে। মানুষ হরতালকে খারাপ মনে করে ঠিক, তার চেয়েও বেশি খারাপ মনে করে গায়ের জোরে বিরোধী দলের সভা–সমাবেশ করতে না দেওয়াকে।\nআগে যাই-ই করুক না কেন, এখন তো বিএনপি বলছে তারা হরতাল করতে চায় না, অবরোধ ডাকতেও অনাগ্রহী, কেবল সভা-সমাবেশ করে তাদের কথা জনগণকে জানাতে চায়। কিন্তু নানা অজুহাতে সরকার সেই সুযোগটুকুও দিচ্ছে না। মানুষ দেখছে সরকারি দল রাস্তা বন্ধ করে জনগণের দুর্ভোগ সৃষ্টি করে নিয়মিত সমাবেশ ও মিছিল করছে, কিন্তু বিরোধী দলকে পদে পদে বাধা দেওয়া হচ্ছে।\nআওয়ামী লীগের সাধারণ সম্পাদক ৪ জানুয়ারি ছাত্রলীগের মিছিলের কারণে ঢাকা শহরে জনদুর্ভোগ হওয়ায় দুঃখ প্রকাশ করেছেন। এ জন্য তাঁকে ধন্যবাদ জানাই। তিনি অন্তত জনগণের দুর্ভোগের কথাটি স্বীকার করেছেন। কিন্তু বরিশালে তাঁর দলের নেতা-কর্মীরা বিএনপির একজন নারী নেত্রীর ওপর যে নৃশংসতা দেখিয়েছেন, তার জন্য তাঁদের বিরুদ্ধে আইনগত ও সাংগঠনিক ব্যবস্থা তিনি নেবেন কি? সেখানকার বিএনপির নেতা-কর্মীরা যদি কর্মসূচি পালনের নামে উচ্ছৃঙ্খল আচরণ করে থাকেন, তা মোকাবিলার জন্য আইনশৃঙ্খলা রক্ষাকারী বাহিনী আছে। আওয়ামী লীগের নেতা-কর্মীরা তাঁদের ওপর চড়াও হবেন কেন? বিরোধী দল এই মাস্তানি করলে কী তাঁরা ছেড়ে দিতেন?\nসাধারণ মানুষ সামনের রাজনৈতিক দৃশ্যপটটি এমন চায় যে কোনো হাঙ্গামা হবে না, সবকিছু সুন্দর ও সুষ্ঠুভাবে চলবে, নির্বিঘ্নে যে যার কর্মসূচি পালন করবে, কেউ বাধা দেবে না। তারা চায় যে হরতাল অবরোধ, জ্বালাও-পোড়াও কিংবা গুপ্তহত্যার ঘটনা ঘটবে না। কিন্তু সরকার যদি বিরোধী দলকে শান্তিপূর্ণ সভা-সমাবেশ করতেই না দেয়, তখন তো রাজনীতি সুস্থ ও স্বাভাবিক পথে চলবে না।\nসরকারের পক্ষ থেকে বলা হচ্ছে, তারা দেশের প্রভূত উন্নয়ন করেছে, মানুষের জীবনযাত্রার মান বাড়িয়েছে, মূল্যস্ফীতি সর্বনিম্ন পর্যায়ে নিয়ে এসেছে, নিজস্ব অর্থায়নে পদ্মা সেতু করছে, বিদ্যুৎ উৎপাদন কয়েক গুণ বেড়েছে, শিক্ষা ও স্বাস্থ্যসেবায় বৈপ্লবিক পরিবর্তন এনেছে। আন্তর্জাতিক বিভিন্ন সংস্থার রিপোর্টেও সরকারের সাফল্যের কথা আসছে (আবার কোনো কোনো রিপোর্টে ব্যর্থতার চিত্রও আছে)। এত সব সাফল্য সত্ত্বেও সরকার তাদের ভাষায় জনগণ দ্বারা ‘পরিত্যক্ত’ বিএনপিকে কেন ভয় পাচ্ছে? কেন তাদের সভা-সমাবেশ করতে বাধা দেওয়া হচ্ছে? বিরোধী দলের প্রতি সরকার কী ধরনের আচরণ করছে, তার নিরিখেই বিচার করা হয় তারা কতটা গণতান্ত্রিক। এ ব্যাপারে আমাদের অতীত রেকর্ড খুবই খারাপ। বিরোধী দলকে কোণঠাসা করতে এমন কোনো চণ্ড নীতি নেই, যা বিএনপি ক্ষমতায় থাকতে নেয়নি। তার আগে আওয়ামী লীগ সরকারও একই আচরণ করেছে বিএনপির প্রতি। স্বাধীনতার পর ৪৫ বছর ধরেই এই সাপ-বেজি খেলা চলছে।\nআওয়ামী লীগ নেতারা গর্ব করে বলে থাকেন, তাঁদের দলটি জনগণের ভেতর থেকে উঠে আসা দল এবং বিএনপি সামরিক শাসনের গর্ভে জন্ম নেওয়া দল; অতএব এই দুটি দলের মধ্যে তুলনা হতে পারে না। মানলাম। দুই দলের মধ্যে জন্মগত ফারাকটির প্রতিফলন কিন্তু কাজকর্মে খুব একটা দেখা যায় না। ‘সাম্প্রদায়িক’ বিএনপির শাসনামলে সংখ্যালঘুদের ওপর অত্যাচার-নির্যাতন হয়েছে। এখনো হচ্ছে। বরং বিএনপি আমলে যখন এসব অঘটন ঘটছিল, মানুষ মনে করত, আওয়ামী লীগ এলে তারা সুরক্ষা পাবে। কিন্তু কয়েক বছরে সংখ্যালঘুরা যেভাবে ঘরবাড়ি থেকে উচ্ছেদ ও নিগৃহীত হচ্ছে, যেভাবে তাদের বাড়ি–ঘরে হামলা হচ্ছে, তাতে ভরসা রাখার কোনো জায়গা থাকল না। নাসিরনগরে ঘটনায় দেখা যাচ্ছে, স্থানীয় আওয়ামী লীগের এক নেতা ও ইউপি চেয়ারম্যানই সংখ্যালঘুদের বাড়িঘর–মন্দিরে হামলায় ইন্ধন জুগিয়েছেন। তাহলে বিএনপির সঙ্গে ‘সেক্যুলার’ আওয়ামী লীগের ফারাকটি আর থাকল কই? ঘাতক দালাল নির্মূল কমিটির নেতা শাহরিয়ার কবির বলেছেন, ‘আওয়ামী লীগে জামায়াতীকরণ হচ্ছে।’ ঐক্য ন্যাপের আহ্বায়ক পঙ্কজ ভট্টাচার্য বলেছেন, ‘বর্তমানে আওয়ামী লীগে বঙ্গবন্ধুর ছায়া দেখতে পারছেন না, মোশতাকের ছায়া দেখতে পারছেন।’ ইতিহাসবিদ মুনতাসীর মামুন লিখেছেন, ‘আওয়ামী লীগ ও বিএনপির মধ্যে এখন শেখ হাসিনাই একমাত্র পার্থক্য।’ ব্যক্তি দিয়ে দলের চরিত্র নির্ধারিত হয় না, হয় নীতি ও আদর্শ দিয়ে।\nআওয়ামী লীগ নেতারা বিএনপির বিরুদ্ধে আগুন–সন্ত্রাস, বোমা মেরে মানুষ খুন করার অভিযোগ এনেছেন। আন্দোলনের নামে এসব ঘটনা ঘটেছে, তা–ও অস্বীকার করা যাবে না। প্রায় প্রতিটি ঘটনায় অজ্ঞাতনামা শত শত আসামির সঙ্গে হুকুমদাতা হিসেবে বিএনপি নেতাদের নাম এসেছে। কিন্তু যাকে তাঁরা হুকুম দিলেন, তাঁকে পুলিশ খুঁজে পাচ্ছে না। একটি মামলা তখনই বিশ্বাসযোগ্যতা হারায়, যখন প্রকৃত অপরাধীদের বাদ দিয়ে নকল আসামি খোঁজা হয়। ২১ আগস্টের গ্রেনেড হামলায় জজ মিয়ার কাহিনি আমরা ভুলে যাইনি। সেটি ঘটেছিল বিএনপি আমলে। ক্ষমতাসীনদের কারও কারও মদদে ও প্রশ্রয়ে জঙ্গিগোষ্ঠী পরিচালিত এই নৃশংস হত্যা ও হামলাকে তৎকালীন সরকার আওয়ামী লীগের অভ্যন্তরীণ বিরোধের ফল এবং প্রতিবেশী দেশ থেকে আসা পলাতক সন্ত্রাসীদের কাজ বলে চালিয়ে দিতে চেয়েছিল। শেষ পর্যন্ত সত্য আড়াল করা যায়নি। আন্দোলনের নামে বিএনপি নেতারা সন্ত্রাসী কর্মকাণ্ড চালিয়ে থাকলে তাঁদের বিরুদ্ধে সরকার আইনি ব্যবস্থা নিক। কেউ আপত্তি করবে না। কিন্তু হুকুমের আসামি হিসেবে কারও কারও বিরুদ্ধে ৭০–৮০টি মামলা করা রাজনৈতিক হয়রানি হিসেবেই বিবেচিত হবে এবং বিএনপির প্রতি মানুষের সহানুভূতি বাড়াবে।\nসরকার যদি আইনের শাসন ও গণতন্ত্রে বিশ্বাস করে, তাহলে বিরোধী দলকে সভা-সমাবেশ করতে দিতে হবে। আওয়ামী লীগ তাদের শাসনামলের উন্নয়ন-অগ্রগতির কথা দেশবাসীকে জানাবে। বিরোধী দল সরকারের ভুলত্রুটি তুলে ধরবে। এরপর জনগণই ঠিক করবে তারা কাকে বেছে নেবে। আওয়ামী লীগে অনেক অভিজ্ঞ ও পোড় খাওয়া রাজনীতিক আছেন। বিরোধী দলে থাকতে তাঁরা একাধিকবার জেল-জুলুমের শিকার হয়েছেন। তাঁদের কাছে একটি প্রশ্ন রাখতে চাই, বিরোধী দলকে সভা–সমাবেশ করতে না দিয়ে এবং প্রত্যহ বিএনপিকে গালাগাল করে আপনারা আওয়ামী লীগের ভোট বাড়াচ্ছেন, না কমাচ্ছেন?\nপূর্ববর্তী বিমানবন্দরে হামলাকারী ব্যক্তি ইরাক যুদ্ধের সেনা!\nপরবর্তী ‘ইসলামি সামরিক জোটের প্রধান রাহিল শরীফ


কুফর » বিভাগে সাজানো হাদিস\nঈমান, কুফর No Responses »\nমূসাদ্দাদ (রহঃ) যায়িদ ইবন খালিদ (রহঃ) থেকে বর্ণিত। তিনি বলেনঃ নাবী (সাল্লাল্লাহু আলাইহি ওয়াসাল্লাম) -এর সময় একবার বৃষ্টি হলো। বললেনঃ আল্লাহ বলছেন, বৃষ্টিকে কেন্দ্র করে) আমার বান্দাদের কিছু সংখ্যক আমার সাথে কুফরী করছে, আর কিছু সংখ্যক ঈমান এনেছে।\nগ্রন্থঃ সহীহ বুখারি অধ্যায়ঃ তাওহীদ প্রসঙ্গ হাদিস নাম্বারঃ ৬৯৯৪\nবন্ধুদের জানাও ...\nকুফর No Responses »\nআব্দুল্লাহ ইবন আব্দুল ওয়াহহাব (রহঃ) ইবন উমর (রাঃ) থেকে বর্ণিত। নাবী (সাঃ) বললেনঃ ওয়ায়লাকুম অথবা ওয়ায়হাকুম (তোমাদের জন্য আফসোস) আমার পরে তোমরা আবার কাফির হয়ে যেয়ো না। যাতে তোমরা একে অন্যের গর্দান মারবে।\nসহীহ বুখারি অধ্যায়ঃ আচার ব্যবহার হাদিস নাম্বারঃ ৫৭৩৫\nকথা, কুফর, ঝগড়া No Responses »\nসুলায়মান ইবন হারব (রহঃ) আব্দুল্লাহ (রাঃ) থেকে বর্ণিত। তিনি বলেছেন সে, রাসুলুল্লাহ (সাঃ) বলেছেনঃ মুসলমানের গালি দেয়া ফাসিকী (কবীরা গুনাহ) এবং এক অন্যের সাথে মারামারি করা কুফরী। শুবা (রহঃ) সূত্রে গুনদারও অনুরুপ বর্ণনা করেছেন।\nসহীহ বুখারি অধ্যায়ঃ আচার ব্যবহার হাদিস নাম্বারঃ ৫৬১৮\nআল্লাহকে ভালবাসা, ঈমান, কুফর, নবীকে ভালবাসা No Responses »\nআদাম (রহঃ) আনাস ইবন মালিক (রাঃ) থেকে বর্ণিত। তিনি বলেন নাবী (সাঃ) বলেছেনঃ কোন ব্যাক্তি ঈমানের স্বাদ পাবে না, যতক্ষন না সে কোন মানুষকে একমাত্র আল্লাহর উদ্দেশ্যে ভালবাসবে, আর যতক্ষণ না সে যে কুফরী থেকে আল্লাহ তাকে উদ্ধার করেছেন, তার দিকে ফিরে যাওয়ার চাইতে আগুন নিক্ষিপ্ত হওয়াকে সর্যাধিক প্রিয় মনে করবে এবং যতক্ষণ না আল্লাহ ও তাঁর রাসুল তার কাছে অন্য সব কিছুর চেয়ে অধিক প্রিয় হবেন।\nসহীহ বুখারি অধ্যায়ঃ আচার ব্যবহার হাদিস নাম্বারঃ ৫৬১৫\nখাল্লাদ ইবন ইয়াহইয়া (রহঃ) হুযায়ফা (রাঃ) থেকে বর্ণিত। তিনি বলেনঃ নিফাক বস্তুত নাবী (সাঃ) -এর যুগে ছিল। আর এখন হল তা ঈমান গ্রহণের পর কুফরী।\nসহীহ বুখারি অধ্যায়ঃ ফিতনা হাদিস নাম্বারঃ ৬৬২৯\nঅহংকার, কুফর No Responses »\nআবদুল্লাহ ইবন ইউসুফ (রহঃ) আবূ হুরায়রা (রাঃ) থেকে বর্ণিত, নাবী (সাঃ) বলেছেন, ‘কুফুরীর মূল পূবদিকে, গর্ব এবং অহংকার ঘোড়া এবং উটের মালিকদের মধ্যে এবং গ্রাম্য কৃষকদের মাঝে , আর শাস্তি ছাগপালের মালিকদের মাঝে। ’\nসহীহ বুখারি অধ্যায়ঃ সৃষ্টির সূচনা হাদিস নাম্বারঃ ৩০৬৯\nএই হাদিসটিতে সমস্যা থাকতে পারে।\nকুফর, রক্তপন No Responses »\nমুহাম্মাদ ইবন বাশশার (রহঃ) জারীর (রাঃ) থেকে বর্ণিত। তিনি বলেনঃ নাবী (সাঃ) আমাকে বিদায় হাজ্জের (হজ্জ) প্রাক্কালে বলেছেনঃ লোকদেরকে-নীরব কর, তোমরা আমার পরে ফূকুরমুখী হয়ে যেয়ো না যে, তোমরা একে অপরের গর্দান উড়াবে। আবূ বকর ও ইবন আব্বাস (রাঃ) নাবী (সাঃ) থেকে (অনুরুপ) বর্ণনা করেছেন।\nগ্রন্থঃ সহীহ বুখারি অধ্যায়ঃ রক্তপন হাদিস নাম্বারঃ ৬৪০৩\nআবূল ওয়ালীদ (রহঃ) আব্দুল্লাহ ইবন উমর (রাঃ) সুত্রে নাবী (সাঃ) থেকে বর্ণিত। তিনি বলেছেনঃ তোমরা আমার পরে কুফরমুখী হয়ে যেয়ো না যে তোমরা একে অপরের গর্দান উড়াবে না।\nগ্রন্থঃ সহীহ বুখারি অধ্যায়ঃ রক্তপন হাদিস নাম্বারঃ ৬৪০২\nউত্তরাধিকার, কুফর No Responses »\nআসবাগ ইবন ফারাজ (রহঃ) আবূ হুরায়রা (রাঃ) সূত্রে নাবী (সাঃ) থেকে বর্ণিত। তিনি বলেছেনঃ তোমরা তোমাদের পিতা থেকে মুখ ফিরিয়ে নিও না (অস্বীকার করো না)। কেননা, যে ব্যাক্তি আপন পিতা থেকে মুখ ফিরিয়ে নেয় (পিতাকে অস্বীকার করে) এটি কুফরী।\nসহীহ বুখারি অধ্যায়ঃ উত্তরাধিকার হাদিস নাম্বারঃ ৬৩১১\nকুফর, বৃষ্টির জন্য দোয়া No Responses »\nমুহাম্মদ ইবন কাসীর (রহঃ) ইবন মাসউদ (রাঃ) থেকে বর্ণিত, তিনি বলেন, কুরাইশরা যখন ইসলাম গ্রহণে দেরী করছিল, তখন নাবী (সাঃ) তাদের বিরুদ্ধে দু’আ করলেন। পরিনামে তাদেরকে এমনভাবে দুর্ভিক্ষ গ্রাস করল যে, তারা বিনাশ হতে লাগল এবং মৃতদেহ ও হাড়গোড় খেতে লাগল। তখন আবূ সুফিয়ান (ইসলাম গ্রহণের পূর্বে) নাবী (সাঃ) এর কাছে এসে বলল, হে মুহাম্মদ! তুমি তো আত্মীয়দের সাথে সদ্ব্যবহার করার নির্দেশ দিয়ে থাক। অথচ তোমার কউম ধ্বংস হয়ে যাচ্ছে। তুমি মহান আল্লাহর নিকট দু’আ কর। তখন তিনি তিলাওয়াত করলেন, ফারতাকিব ইয়াওমা তা’তিস সামা উ বিদুখানিম মুবিন’। তুমি অপেক্ষা কর সে দিনের যে দিন আসমানে প্রকাশ্য ধূঁয়া দেখা যাবে। তারপর (আল্লাহ যখন তাদের বিপদ মুক্ত করলেন তখন) তারা আবার কুফরীর দিকে ফিরে গেল। এর পরিণতি স্বরুপ আল্লাহর এ বাণীঃ “ইয়াওমা নাবতিশুল বাতসাতাল কুবরা’ যেদিন আমি কঠোর ভাবে পাকড়াও করব অর্থাৎ বদরের দিন। মানসুর (রহঃ) থেকে (বর্ণনাকারী) আসবাত (রহঃ) আরো বলেছেন, রাসূল (সাঃ) দু’আ করেন। ফলে লোকজনের উপর বৃষ্টিপাত হয় এবং অবিরাম সাতদিন পর্যন্ত বর্ষিত হতে থাকে। লোকেরা অতিবৃষ্টির বিষয়টি পেশ করল। তখন নাবী (সাঃ) দু’আ করে বলেন, হে আল্লাহ! আমাদের আশে পাশে, আমাদের উপরে নয়। তারপর তাঁর মাথার উপর থেকে মেঘ সরে গেল। তাদের পার্শ্ববর্তী লোকদের উপর বর্ষিত হল।\nসহীহ বুখারি অধ্যায়ঃ বৃষ্টির জন্য দু’আ হাদিস নাম্বারঃ ৯৬৫\nআল্লাহদ্রোহী ও ধর্মত্যাগীদের তউবা\nকাফের ও ধর্মত্যাগী\nকুরআন ও সুন্নাহকে দৃঢ়ভাবে ধারন\nকুরআন তিলাওয়াতের সিজ্‌দা\nগোলাম আযাদ করা\nপড়ে থাকা বস্তু উঠান\nবৃষ্টির জন্য দোয়া\nযবাহ করা+শিকার করা\nরহমত ও অনুগ্রহ\nশত্রুভীতি অবস্থায় সালাত\nসালাতে কসর করা\nহযরত মুহাম্মাদ (সাঃ) দৈহিক বর্ণনা\nআমাদের কোন সত্ত্ব নেই। বিভাগে সাজানো হাদিস মূল হাদিস বাংলা হাদিস Developed & Maintain by Md Ariful Islam Suffusion theme by Sayontan Sinha


নাজাত চাওয়া ও পাওয়া\n.: 20 June 2017 : ইসলাম ও জীবন :.\nআমরা পরম পবিত্র সৃষ্টিকর্তা মহান আল্লাহতায়ালায় বিশ্বাস করি। আমরা বিশ্বাসীগণ একমাত্র তাঁর ইবাদত করি। আমরা ইহকাল ও পরকাল ( আখেরাত) বিশ্বাসের পাশাপাশি মনে রাখি, আমাদের ইহকালীন সুকর্ম এবং কুকর্মের প্রতিদান হিসেবে পরকালে আমাদের জন্যে রয়েছে উত্তম পুরস্কার এবং কঠিন শাস্তি। আমরা ভালো কাজের পাশাপাশি দুনিয়াতে অনেক অন্যায় করি। তবে মহান আল্লাহ পরম করুণাময় ও দয়ালু। তাই আমাদের জন্যে বারবার ক্ষমা পাওয়ার সুযোগ রেখেছেন। আর সেটি পাওয়া যেতে পারে, প্রথমে এক আল্লাহতে বিশ্বাস এবং আল্লাহতায়ালা প্রেরিত মহাগ্রন্থ আল-কোরআনের নির্দেশ পালন করে ও আমাদের প্রিয় নবী হযরত মুহম্মদ সাঃ এর সারা জীবনের উপর আস্থা রেখে। আমরা আল্লাহর বান্দা এবং আল্লাহর প্রিয় বান্দা ও রাসুল শেষ নবী হযরত মুহম্মদ সাঃ এর উম্মত। আসুন আমরা মুক্তির পথ খুঁজি।\nএই বিশ্বজগতে যতো প্রাণী আছে তাদের মধ্যে আল্লাহ্ মানুষ হিসেবে আমাদেরকে সৃষ্টি করেছেন, এ হচ্ছে আমাদের প্রতি মহান স্রষ্টার এক অসীম দয়া। আল্লাহ্ আমদেরকে পড়তে বলেছেন, জ্ঞান দিয়েছেন। আর এভাবে মানুষ হয়েছে আশরাফুল মাখলুকাত সৃষ্টির সেরা। আমরা কোরআন পাঠে জেনেছি, শয়তান সরল ও সত্য পথের মানুষকে বিভ্রান্ত করতে থাকবে। আর আমরা বিশ্বাসী মানুষেরা শয়তানী ধোঁকা থেকে বেঁচে থাকবো আল্লাহর সাহায্য নিয়ে জ্ঞানার্জনের দ্বারা। তারপরও মানুষ শয়তানের ধোঁকায় মন্দ কাজ করে ফেলে এবং বিবেকের তাড়নায় পরে অনুতপ্ত হয়। একজন ইমানদার, সচেতন ও জ্ঞান সম্পন্ন মানুষই তাঁর ভুল কর্মের জন্যে অনুশোচনা বা আফসোস করে। আমরা মুসলমান। ইসলাম ধর্মানুসারী ও বিশ্বাসীরা এ কথা মানি যে, যারা আল্লাহর কোরআন ও মহানবী হযরত মুহম্মদ সাঃ এর হাদিস প্রদর্শিত পথে চলতে গিয়ে শয়তানের মন্ত্রে প্রভাবিত হয়ে আল্লাহর ভয়কে ভুলি তাদের জন্যে রয়েছে আখেরাতে ভয়ানক শাস্তি। অবিশ্বাসীদের জন্যে রয়েছে দোজখের কঠিন কঠিন কষ্ট। আর যারা বিশ্বাসী তাদের জন্যে আছে ক্ষমা প্রার্থনা করে কৃত পাপ থেকে নাজাত বা অব্যাহতি পাওয়ার সুযোগ। আল্লাহ্ পবিত্র কোরআন শরীফে বলেন : " যারা আখেরাতে বিশ্বাস করেনা, তাদের দৃষ্টিতে তাদের কর্মকে আমি সুন্দর করে দিয়েছি। ফলে তারা বিভ্রান্ত ও দিশেহারা হয়ে ঘুরে বেড়ায়। তাদের জন্যেই রয়েছে কঠিন শাস্তি, আর তারাই হবে আখেরাতে সবচেয়ে বেশী ক্ষতিগ্রস্থ।" ( সূরা -২৭, সূরা নামল: আয়াত - ৪ ও ৫)। তাহলে যারা ভুল বুঝতে পেরে অনুতপ্ত হয়, তা মহান আল্লাহর অশেষ দয়া। আপনার অনুতপ্ত হওয়ার পিছনে কাজ করছে আপনার জ্ঞান। দেখুন, মহানবী সাঃ এর এক হাদিস অনুসারে পাই, আল্লাহ্ প্রথম যে জিনিসটি সৃষ্টি করেছেন তাহলো জ্ঞান। কাজেই আপনার জ্ঞান চক্ষু খুলে যাওয়ার অর্থ হচ্ছে মহান স্রষ্টার পক্ষ থেকে বড় পুরস্কার পাওয়া। তাই আপনি জ্ঞান বিবেচনায় সচেতন হয়ে বুঝতে পারলেন, আপনি আত্মীয় ও সমাজের মানুষের প্রতি অবিচার করেছেন, জুলুম করেছেন এবং পৃথিবীতে অশান্তি সৃষ্টি করেছেন। আর এখানেই আপনি সঠিক পথ পাওয়ায় এক ধাপ এগিয়ে গেলেন। মহান আল্লাহ্ বলেন: " তবে যারা জুলুম করার পর মন্দ কাজের পরিবর্তে সৎ কাজ করে, আমি তাদের প্রতি অত্যন্ত ক্ষমাশীল, পরম দয়ালু। " ( সূরা -২৭, সূরা নামল: আয়াত -১১)। এখানে শিক্ষাটা হচ্ছে, এক আল্লাহতে বিশ্বাসী কোনো মানুষ শয়তানী আচরণ দ্বারা মিথ্যা বলা, ধর্মের অপব্যাখ্যা দিয়ে জঙ্গী তৎপরতায় অবুঝ কিশোর কিশোরীকে জড়ানো, ঘুষ ও দুর্নীতি সহ জীবনে অনেক অন্যায় করার পর তার মাঝে যেন এমন ধারনার জন্ম না নেয় যে, সেতো জাহান্নামী হয়েই গেছে তার আর মুক্তির পথ নাই তাই যে কয়দিন বাঁচি অন্যায়েই ভেসে বেড়াই। বরং তার চেতনা জাগ্রত হওয়ার সাথে সাথেই যদি নিজেকে সকল প্রকার নিষিদ্ধ কাজ থেকে সরিয়ে রেখে আল্লাহ্ নির্দেশিত পথে চলে এবং আল্লাহর ভয়ে ভীত হয়ে ক্ষমা চায়, তাহলে আল্লাহ্ খুশি হয়ে তাকে পাপ থেকে রেহাই দিতেও পারেন। সর্বশ্রেষ্ঠ আল্লাহ্ যে কতো দয়াবান তা পবিত্র কোরআনে বিভিন্ন ভাবে বারবার ঘোষণা এসেছে।\nপ্রিয় পাঠক, আল্লাহর কাছে চাইতে হবে এবং সঠিক পথে চাইলেই মুক্তি বা নাজাত পাওয়া সম্ভব। নাজাত চাওয়া ও পাওয়ার এক পথ হলো, মনে রাখতে হবে প্রতিদিন দুনিয়ার ব্যাংকে টাকা জমানো মানুষের অভাব হয়না, তবে এ টাকার মালিকানা বদলে যায়। কিন্তু আমরা বিশ্বাস করি যা, আখেরাতের ব্যাংক, সেখানে আজ কোনো সঞ্চয় করেছি কি? একমাত্র এই ব্যাংকে পূণ্য সঞ্চয় প্রতিদিন করলে মালিকানা মৃত্যুর পরেও থেকে যায়। আমাদের সমাজে কর্মক্ষেত্রে ঘুষ লেনদেন এক মারাত্মক অপরাধ। ঘুষ গ্রহণ ও প্রতারণার আশ্রয় নিয়ে মানুষকে ঠকিয়ে, সমাজের স্থিতিশীলতা নষ্ট করে, নিজের স্বার্থের কারণে সহজ সরল মানুষের জন্যে সমাজকে দুঃসহ করে আখেরাতের ব্যাংক হিসাবে সফল হওয়া যাবেনা। তবে নেকীর পাল্লা ভারী করার সুযোগ আছে। প্রতি বছর আমরা পবিত্র রমজান মাস পাই এবং চাঁদের হিসেবে ত্রিশ দিন সেহরি থেকে ইফতার পর্যন্ত উপবাস থেকে এবং ধর্ম মতে অন্যান্য যাবতীয় আদেশ ও নিষেধ মেনে উক্ত মাসের পবিত্রতা রক্ষা করি। রমজান মাসের প্রথম দশ দিন ইবাদতের মাধ্যমে আল্লাহর রহমত পাওয়ার সুযোগ আসে। দ্বিতীয় দশ দিন মাগফিরাত বা ক্ষমা পাওয়ার সুযোগ আসে। মাসের শেষ সময়টুকু নাজাত পেতে আমরা আল্লাহর দরবারে কান্নাকাটি করি, ইবাদত করি। এখানে প্রথম থেকেই খুব খেয়াল রাখতে হবে যে, ঠিক ঠিক নিয়মে আল্লাহর ভালোবাসা অর্জন করতে না পারলে ক্ষমা পাওয়া কঠিন। কাজেই মাসের শুরু থেকেই অতীত কৃত পাপের জন্যে তওবা করে মুক্তির জন্যে আল্লাহর কাছে আবেদন করতে হবে নির্ভেজাল ইবাদতের মাধ্যমে। মিথ্যা থেকে দূরে সরে আল্লাহর ভালোবাসা ও ক্ষমা পেলে তবেইতো নাজাত বা মুক্তি আসবে ইনশাআল্লাহ্। মহান আল্লাহ্ অত্যন্ত দয়ালু তাঁর বান্দাদের জন্যে। বুখারী, মুসলিম, নাসায়ী ও মুসনাদে আহমদে বর্ণিত এক হাদিসে রসুলুল্লাহ্ ( সাঃ) বলেন : " তোমাদের প্রতিপালক অত্যন্ত দয়ালু। যে ব্যক্তি কোনো সৎকাজের শুধু ইচ্ছা করে, তার জন্যে একটি নেকী লেখা হয় - ইচ্ছাকে কার্যে পরিণত করুক বা না করুক। অতঃপর যখন সে সৎকাজটি সম্পাদন করে, তখন তার আমলনামায় দশটি নেকী লেখা হয়। পক্ষান্তরে যে ব্যক্তি কোনো পাপ কাজের ইচ্ছা করে, অতঃপর তা কার্যে পরিণত না করে, তার আমলনামায়ও একটি নেকী লেখা হয়। অতঃপর যদি সে ইচ্ছাকে কার্যে পরিণত করে, তবে একটি গোনাহ্ লেখা হয়। কিংবা একেও মিটিয়ে দেয়া হয়। এহেন দয়া ও অনুকম্পা সত্ত্বেও আল্লাহর দরবারে ঐ ব্যক্তিই ধ্বংস হতে পারে, যে ধ্বংস হতেই দৃঢ় সংকল্প।" - ( ইবনে-কাছির)\nসুপ্রিয় পাঠক কুফরী কোনোমতেই সহ্য করা হবেনা। মহান আল্লাহতায়ালা পবিত্র কোরআন শরীফে স্পট ঘোষণা করেছেন, যারা আল্লাহ্ ও তাঁর রাসুলের বিরোদ্ধে যুদ্ধ করে এবং দুনিয়াতে অশান্তি সৃষ্টি করে বা ধ্বংসাত্মক কার্য করে তাদের জন্যে রয়েছে কঠিন শাস্তি। পবিত্র কোরআন এর সূরা মায়িদা : আয়াত -১০ এ আল্লাহ্ বলেন, " যারা কুফরী বা নাফরমানী করে এবং আমার আয়াত সমূহকে অস্বীকার করে, তারাই হবে দোজখের প্রজ্বলিত অগ্নির অধিবাসী। " তাই যখনই আমাদের উপলব্ধি হলো, পরক্ষণেই আল্লাহর কাছে পাপ মোচনের জন্যে ক্ষমা চাইতে হবে গভীর ভাবে। দেখুন, আল্লাহ্ পবিত্র কোরআন শরীফে বলেন, " কিন্তু যে ব্যক্তি অন্যায় করার পর বা কোনো কিছু ভুল করার পর তওবা করে এবং নিজেকে সংশোধন করে, আল্লাহ্পাক নিশ্চয়ই তার তওবা কবুল করবেন। নিশ্চয়ই আল্লাহ্ তায়ালা অত্যন্ত ক্ষমাশীল, পরম দয়ালু। " ( সূরা -৫, সূরা মায়িদা: আয়াত -৩৯)। তবে অবশ্যই আল্লাহর একত্ববাদে বিশ্বাসী হতে হবে।\nএই বিশ্বব্রহ্মাণ্ডের একমাত্র স্রস্টা আল্লাহ্- আল্লাহু আকবর। ইসলামী বিধান পরিপূর্ণ জীবন বিধান। ইহকালীন সুশৃঙ্খল সুন্দর জীবন যাপনের জন্যে এবং পরকালে আযাব থেকে মুক্তি পেতে হলে আল্লাহকে ভয় করে এই জীবনপথ পারি দিতে হবে। অতএব একমাত্র সৃষ্টিকর্তা বিচার দিনের মালিক আল্লাহর কাছেই নাজাত চাইতে হবে এবং একমাত্র আল্লাহর সন্তুষ্টি অর্জনের দ্বারাই আমরা তা পেতে পারি।।\n.: 19 November 2017 : সাহিত্য-সংস্কৃতি :. (208 বার পঠিত)\n.: 15 November 2017 : সাহিত্য-সংস্কৃতি :. (309 বার পঠিত)\n.: 26 October 2017 : সাহিত্য-সংস্কৃতি :. (270 বার পঠিত)


কীভাবে হ্যাক করে এই স্পাইওয়্যার ? এটা কতটা ভয়ঙ্কর ? what-are-zero-click-hacks-and-why-are-they-such-a-menace– News18 Bangla | bdnewstimes.com\nপ্রচ্ছদ প্রযুক্তি কীভাবে হ্যাক করে এই স্পাইওয়্যার ? এটা কতটা ভয়ঙ্কর ? what-are-zero-click-hacks-and-why-are-they-such-a-menace– News18...\nকীভাবে হ্যাক করে এই স্পাইওয়্যার ? এটা কতটা ভয়ঙ্কর ? what-are-zero-click-hacks-and-why-are-they-such-a-menace– News18 Bangla\nZero-Click Hacks: গোটা বিশ্ব, দেশ এবং রাজ্য-রাজনীতিতে এখন একটাই চর্চা- পেগাসাস স্পাইওয়্যার (Pegasus Spyware)। ইতিমধ্যেই খবর হয়েছে, পেগাসাস স্পাইওয়্যারের হ্যাকিং প্রসেস জিরো ক্লিক হ্যাকসকে (Zero-Click Hacks) অনুসরণ করে। এটি একটি এমন গোপন পদ্ধতি যার সঠিক ঠিকানা এখনও অবধি বুঝে উঠতে পারেনি কোনও আইটি সংস্থা। সাইবার নিরাপত্তার মাধ্যমগুলি এখন দিনরাত এক করে দিয়েছে নিরাপত্তা সংক্রান্ত দিকগুলি আরও উন্নত করার লক্ষ্যে। তেমনই দুরন্ত গতিতে বাড়ছে জিরো ক্লিক হ্যাকের গতি। এই সাইবার হানা অত্যাধুনিক কৌশল সম্পন্ন। যার পরিণতি অত্যন্ত ভয়ানক। এটি এমন একটি পদ্ধতি যার লক্ষণগুলি সাধারণভাবে বোঝা সম্ভব নয়, কিন্তু এর ফল পুরো জীবন পরিবর্তন করে দিতে পারে।\nজিরো-ক্লিক হ্যাক আসলে কী?\nএই পদ্ধতি নিয়ে বিশেষজ্ঞরা যা বলেছেন তা হল প্রাথমিক ভাবে সাইবার অ্যাটাকের ক্ষেত্রে যে কোনও কারও ফোনে ২৪ ঘণ্টা গোপন নজরদারি চালানো যায়। তার জন্য প্রথমে ফিশিং নেটওয়ার্ক বা মেসেজের মাধ্যমে একটি হ্যাকিং ইউআরএল (URL) পাঠানো হয়। সেই বিশেষ ইউআরএলটিতে ক্লিক করা মাত্রই হ্যাকারদের আওতায় চলে যায় ফোনে থাকা সব গুরুত্বপূর্ণ তথ্য সহ ব্যবহারকারীর ব্যক্তিগত জীবন। তবে জিরো ক্লিক হ্যাক পদ্ধতি এই সবের উর্ধে। এটি এতটাই শক্তিশালী হয়ে উঠেছে যে এখন আর টার্গেটকে কোনও লিঙ্কও পাঠানো হয় না, কিন্তু নির্দিষ্ট ব্যক্তি হ্যাকারদের নজরে চলে আসেন। এই পদ্ধতিকেই জিরো-ক্লিক হ্যাক নাম দেওয়া হয়েছে।\nজিরো-ক্লিক হ্যাকস সাইবার অ্যাটাক যে কোনও ভাবে হতে পারে। তাতে ব্যবহারকারী যেই ডিভাইজ-ই ব্যবহার করুক, সেটা iOS হোক বা Android, Windows বা macOS, আক্রমণ হতে পারে সিস্টেমের যে কোনও ডেটা ভেরিফিকেশনের ফাঁকফোকর দিয়ে। বিশ্বের তাবড় সফওয়্যার প্রতিষ্ঠানগুলি যারা ডেটা ভেরিফিকেশন উন্নতির কাজ করে, তারাও এখনও জিরো-ক্লিক হ্যাকস নিয়ে চিন্তিত। এই সংক্রান্ত কোনও সঠিক বার্তা দিতে পারেনি তারা এবং জিরো-ক্লিক হ্যাকের মতো অত্যাধুনিক পদ্ধতির উৎসই বা কোথা থেকে তারও কোনও হদিশ এখনও খুঁজে পাওয়া যায়নি।\nজিরো-ক্লিক হ্যাকস কী ভাবে কাজ করে?\n২০১৯ সালে জনপ্রিয় মেসেজিং অ্যাপ Whatsapp প্রথম উত্থাপন করেছিল এই সংক্রান্ত হ্যাকিংয়ের কথা। Whatsapp-এ মিসড কলের মাধ্যমে টার্গেটকে আয়ত্তে আনা হত। জানা গিয়েছে, সেই সময় Whatsapp-এর ফ্রেমওয়ার্কের ত্রুটি কাজে লাগিয়ে জিরো-ক্লিক হ্যাক করা সম্ভব হয়েছিল। এই পদ্ধতিটি ঠিক এইরকম যখন টার্গেটকে মিসড কল করা হচ্ছে সেই সময় দু’টি ডিভাইজের মধ্যে একটি ডেটা বিনিময়ের ক্ষেত্র তৈরি হয়। সেই সময়ই স্পাইওয়্যারের মতো হ্যাকিং পদ্ধতিতে অনুমতি পাওয়া যায়। আর একবার যদি এই পদ্ধতিতে সফল হওয়া যায় তাহলে হ্যাকারদের সব মুশকিল আসান হয়ে যায়। টার্গেটের ডিভাইজে সফটওয়্যার ফ্রেমওয়ার্কের গভীরে এমবেড হয়ে যায় হ্যাকাররা।\nজিরো-ক্লিক হ্যাকের একটি মূল বৈশিষ্ট্য হল এরা কাজ করবার পর তার পিছনে কোনও চিহ্ন ফেলে যায় না। যার ফলে সাইবার নিরাপত্তা সংস্থাগুলি তার কোনও ট্রেস করতে পারে না। দ্য সিটিজেন ল্যাবের (The Citizen Lab) সিকিউরিটি রিসার্চার (Security Researcher) বিল মার্কজ্যাক (Bill Marczak) জিরো-ক্লিক নিয়ে বলেছেন, “জিরো ক্লিক একটি অত্যাধুনিক অ্যান্টি ফরেন্সিক ক্ষমতাসম্পন্ন প্রক্রিয়া। যা এতটাই বৃহৎ যা সহজে চিহ্নিত করা যাচ্ছে না। এর ফলে তা প্রযুক্তিগত চ্যালেঞ্জগুলি বাড়িয়ে তুলছে”।\nএই হ্যাক প্রতিরোধ করার কোনও উপায় আছে?\nদ্য সিটিজেন ল্যাবের সিকিউরিটি রিসার্চার, বিল মার্কজ্যাক বলেছেন, “এই সংক্রান্ত হ্যাক সনাক্ত করা গেলেও, বর্তমান প্রযুক্তিতে নিরামূলের এখনও কোনও উপায় নেই। প্রযুক্তির আপডেটের প্রয়োজন আছে, যেহেতু দিনে দিনে জিরো-ক্লিক হ্যাকস নিজের কৌশল বৃদ্ধি করছে, যার ফলে স্পাইওয়্যার ডেভেলপাররা বিশ্বব্যাপী বাধাহীন ভাবে কাজ করে উঠতে সক্ষম হয়ে উঠছে”।\nGoogle Project Zero-র সাইবার সিকিউরিটি এক্সপার্ট, ইয়ান বিয়ার (Ian Beer) বলেছেন, “জিরো-ক্লিক হ্যাকসের বিরুদ্ধে প্রতিরক্ষা গড়ে তোলার জন্য একটি বৃহত্তম সংগঠন তৈরি করতে হবে। যারা এক ফোরামের অন্তর্গত হয়ে কাজ করবে”।\nদ্য সিটিজেন ল্যাবের সিকিউরিটি রিসার্চার, বিল মার্কজ্যাক মনে করছেন “প্রথমেই জিরো-ক্লিক হ্যাকসকে সনাক্ত করার ক্ষমতা রাখতে হবে। তার পরে এর ওপর কাজ শুরু করতে হবে। সন্দেহজনক কোনও লক্ষণ না থাকলেও সব সময় খেয়াল রাখতে হবে ফোনের মধ্যে কোনও প্রকার অদ্ভূত কিছু দেখা যাচ্ছে কি না। এইসব ঘটনাগুলি ক্ষণস্থায়ী হতে পারে, শুধুমাত্র একবারও হতে পারে।”\nশেষে একটাই কথা বলা যায়, সর্তকতা হল জীবনের সবথেকে বড় হাতিয়ার। একটু দেরিতে হলেও সব কিছু নির্মূলের উপায়ও বের হবে। ইতিমধ্যে, বিশ্বের বড় আইটি সংস্থারা নতুন হ্যাকিং পদ্ধতি নিয়ে গবেষণা চালিয়ে যাচ্ছে। আশা করা হচ্ছে খুব তাড়াতাড়ি সমাধান সূত্র বের হবে।\nপূর্ববর্তী সংবাদতিব্বতে শি জিনপিংয়ের সফর\nপরবর্তী সংবাদKubbra Sait To Feature In Onir’s ‘I Am’ Sequel Titled ‘We Are’


জাতীয় পার্টিকে যত আসনে ছাড় দিচ্ছে আ.লীগ! - দেশ রিপোর্ট\nপ্রচ্ছদ/ প্রধান সংবাদ/জাতীয় পার্টিকে যত আসনে ছাড় দিচ্ছে আ.লীগ!\nজাতীয় পার্টিকে যত আসনে ছাড় দিচ্ছে আ.লীগ!\nএকাদশ জাতীয় সংসদ নির্বাচেনে ক্ষমতাসীন আওয়ামী লীগের কাছ থেকে ৭০টি আসন চেয়ে প্রধানমন্ত্রী শেখ হাসিনার কাছে তালিকা দিয়েছে সাবেক রাষ্ট্রপতি এইচ এম এরশাদের জাতীয় পার্টি । তবে ৫০টি আসন পেলে তারা আওয়ামী লীগের নেতৃত্বাধীন মহাজোটের অধীনে নির্বাচনে যাওয়ার ইঙ্গিত দিয়েছেন। আওয়ামী লীগের সাধারণ সম্পাদক ওবায়দুল কাদের বলেছেন, ১৪ দল ও মহাজোটের শরিকদের সঙ্গে আসন বণ্টনের বিষয়ে ইতোমধ্যে মৌখিক সমঝোতা হয়েছে। আগামী রবিবারের মধ্যে মহাজোটের প্রার্থী তালিকা চূড়ান্ত হতে পারে।\nআওয়ামী লীগ সূত্রে জানা গেছে, প্রথমদিকে সিদ্ধান্ত ছিল জাপাকে ২৫ থেকে ৩০টি আসনে ছাড় দেওয়ার। গত কয়েকদিনের ব্যবধানে এই সংখ্যা ধীরলয়ে বাড়ছে। গতকাল বৃহস্পতিবার রাত পর্যন্ত প্রাপ্ত সর্বশেষ খবরাখবর অনুযায়ী, আসন নিয়ে আওয়ামী লীগের সঙ্গে জাপার দর-কষাকষি চলমান। তবে জাতীয় পার্টিকে ৪৫টির বেশি আসনে আওয়ামী লীগ ছাড় দিবে না বলে দলের একজন সিনিয়র নেতা জানিয়েছেন। মনোনয়ন প্রত্যাশীদের চাপ এড়াতে জাপা চেয়ারম্যান এইচএম এরশাদ নিজের সবগুলো মোবাইল ফোন বন্ধ রেখেছেন। বারিধারায় ‘প্রেসিডেন্ট পার্ক’-এ নিজ বাসায় নিরিবিলি অবস্থান করছেন তিনি। দলের ৩-৪জন নেতা ছাড়া আর কারও তার বাসায় বর্তমানে প্রবেশাধিকার নেই।\nদলীয় মনোনয়ন প্রত্যাশীদের উদ্দেশে মঙ্গলবার এরশাদ বলেছেন, ‘দলের প্রার্থী তালিকা আমিই চূড়ান্ত করব। প্রেসিডিয়াম বৈঠকে আমাকে সেই ক্ষমতা দেওয়া হয়েছে। ভোটের প্রয়োজনে কোনও জোটে যেতে হলে সেই সিদ্ধান্তও আমিই নেব। প্রথমে আমি দলের তিনশ আসনে প্রার্থী ঠিক করব, তারপর জোটগত প্রার্থী ঠিক করা হবে। আমার সিদ্ধান্ত সবাইকে মেনে নিতে হবে। তোমরা আমার ওপর আস্থা রাখো।’ এর আগে এরশাদ বলেছিলেন, ‘আওয়ামী লীগের কাছে আমরা একশ আসন চাইবো, ৭০টার মতো তো পাবোই।’ এরশাদের সহোদর ও জাপার কো-চেয়ারম্যান জিএম কাদের বলেছেন, একশ আসনের তালিকা নিয়ে আমরা আওয়ামী লীগের সঙ্গে দর-কষাকষি শুরু করবো। আশা করি শেষ পর্যন্ত সম্মানজনক আসনে ছাড় পাব।’\nএরমধ্যে ঢাকা-১৭ আসনে নবম সংসদের সদস্য ছিলেন এরশাদ। এই আসনে এবার এরশাদকে আওয়ামী লীগের ছাড় দেওয়ার বিষয়টি এখনও নিশ্চিত হয়নি। লালমনিরহাট-৩ আসনের পাশাপাশি ঢাকা-১৮ আসনেও লড়তে চান জিএম কাদের। এনিয়ে মঙ্গলবার গণভবনে প্রধানমন্ত্রীর সঙ্গে দেখা করে কথাও বলেছেন তিনি। এসময় ঢাকা-১৮ আসনের বর্তমান আওয়ামী লীগ দলীয় এমপি অ্যাডভোকেট সাহারা খাতুনও উপস্থিত ছিলেন।\nকুমিল্লা-২ ও ঢাকা-১ আসনটি নিয়ে বড় ঝামেলা দেখা দিয়েছে। কুমিল্লা-২ আসনে এবার\n১৪ দলীয় জোটের অন্যতম শরিক দল জাসদের ধীমন বড়ুয়াকে মনোনয়ন দিতে চায় আওয়ামী লীগ, আর ঢাকা-১ আসনে (দোহার-নবাবগঞ্জ) শীর্ষস্থানীয় ব্যবসায়ী সালমান এফ রহমানকে দলীয় মনোনয়ন দেওয়ার কথা শোনা যাচ্ছে আওয়ামী লীগের।


রাজাকারের পূর্ণাঙ্গ তালিকা করতেই পেরোল অর্ধশতক - Bhorer Kagoj\nই-কমার্স গ্রাহকের টাকার কী হবে\nসাকিব ফেরায় উজ্জীবিত টাইগার বাহিনী: মিরপুরের উইকেট নিয়ে ধোঁয়াশা\nপ্রচ্ছদ বাংলাদেশ সরকার রাজাকারের পূর্ণাঙ্গ তালিকা করতেই পেরোল অর্ধশতক\nরাজাকারের পূর্ণাঙ্গ তালিকা করতেই পেরোল অর্ধশতক\nপ্রকাশিত: ডিসেম্বর ৪, ২০২১ , ৮:২৭ পূর্বাহ্ণ আপডেট: ডিসেম্বর ৪, ২০২১ , ৮:২৮ পূর্বাহ্ণ\nপাকিস্তানি বাহিনীকে সহায়তার জন্য একাত্তরের মে মাসে খুলনায় খান জাহান আলী রোডের একটি আনসার ক্যাম্পে ৯৬ জন কর্মী নিয়ে রাজাকার বাহিনী গঠন করে পাকিস্তানের সামরিক সরকার। জামায়াতের ছাত্র সংগঠন ইসলামী ছাত্রসংঘের প্রধান মো. ইউসুফকে রাজাকার বাহিনীর সর্বাধিনায়ক করা হয়। শুরুতে ১০টি জেলায় ইসলামী ছাত্রসংঘের নেতারা নেতৃত্বে পান। প্রথমে রাজাকার বাহিনী ছিল এলাকার শান্তি কমিটির নেতৃত্বাধীন। ১ জুন জেনারেল টিক্কা খান পূর্ব পাকিস্তান রাজাকার অর্ডিন্যান্স জারি করে আনসার বাহিনীকে রাজাকার বাহিনীতে রূপান্তরিত করেন।\nপাকিস্তানের প্রতিরক্ষা মন্ত্রণালয় ৭ সেপ্টেম্বর জারিকৃত অধ্যাদেশে রাজাকার বাহিনীর সদস্যদের সেনাবাহিনী সদস্যরূপে স্বীকৃতি দেয়। প্রাথমিক পর্যায়ে রাজাকার বাহিনীর প্রশিক্ষণের মেয়াদ ছিল ১৫ দিন। ১৪ জুলাই কুষ্টিয়ায় এই বাহিনীর প্রথম ব্যাচের প্রশিক্ষণ সমাপ্ত হয়। ২৭ নভেম্বর রাজাকার বাহিনীর কোম্পানি কমান্ডারদের প্রথম ব্যাচের ট্রেনিং শেষে সাভারে বিদায়ী কুচকাওয়াজে অভিবাদন গ্রহণ করেন জেনারেল এ কে নিয়াজি। পরে এই বাহিনীকে একটি স্বতন্ত্র অধিদপ্তরের মর্যাদা দেয়া হয়। ওয়ার ক্রাইমস ফ্যাক্ট ফাইন্ডিংসের গবেষণা অনুযায়ী, রাজাকারের সংখ্যা ছিল ৫০ হাজারের মতো। জেনারেল নিয়াজী তার বইতে এই সংখ্যা উল্লেখ করেছেন। স্বাধীনতার পর রাজাকারদের বিচারে ৩৭ হাজারজনের একটি তালিকা করা হয়। পাকিস্তানপন্থি পত্রিকায় মুক্তিযোদ্ধাদের অভিহিত করা হতো ভারতীয় চর, দুষ্কৃতকারী হিসেবে। ‘রাজাকররা ৭০ জন দুষ্কৃতকারী হত্যা করেছে’, ‘ভারতীয় চরকে নির্মূল করেছে’, এমন শিরোনামে বিভিন্ন প্রতিবেদন প্রকাশ হয়েছে। আন্তর্জাতিক অপরাধ ট্রাইব্যুনালের একটি রায়ে বলা হয়েছে, তাদের মূল কাজ হয়ে দাঁড়ায় গ্রামে-গঞ্জে অত্যাচার, নির্যাতন এবং সামরিক বাহিনীর অগ্রবর্তী পথপ্রদর্শক।\nবিজয়ের ৫০ বছরে দাঁড়িয়েও রাষ্ট্রীয়ভাবে চিহ্নিত করা যায়নি স্বাধীনতাবিরোধীদের। তৈরি হয়নি নির্ভুল, সঠিক পূর্ণাঙ্গ তালিকা। মুক্তিযুদ্ধ মন্ত্রণালয়ের দাবি, সঠিক ও নির্ভুল তালিকা তৈরির জন্য সময় বেশি লাগছে। এজন্য সাবেক নৌপরিবহনমন্ত্রী, আওয়ামী লীগের প্রেসিডিয়াম সদস্য শাহজাহান খানের নেতৃত্বে একটি কমিটি কাজ করছে। নির্ভুল তালিকার জন্য প্রতিটি উপজেলায় যুদ্ধকালীন কমান্ডারদের সম্পৃক্ত করা হবে। তাদের তথ্যের ভিত্তিতে জাতীয় মুক্তিযোদ্ধা কাউন্সিল (জামুকা) তালিকা তৈরি করবে। এরপর মুক্তিযুদ্ধবিষয়ক মন্ত্রণালয় গেজেট প্রকাশ করবে। এর আগে ২০১৯ সালের ডিসেম্বরে বিজয় দিবসের আগের দিন সংবাদ সম্মেলন করে ১০ হাজার ৭৮৯ জন স্বাধীনতাবিরোধীর তালিকা প্রকাশ করা হলেও গেজেটভুক্ত মুক্তিযোদ্ধা, মুক্তিযুদ্ধের সংগঠক ও শহীদ পরিবারের সদস্যদের নাম আসায় বিতর্কের কারণে তা স্থগিত হয়ে যায়। খুব দ্রুত সঠিক ও নির্ভুল তালিকা প্রণয়নের আশ্বাস দেয়া হলেও গত দুবছরে থমকে আছে তালিকা প্রণয়নের কাজ। জানতে চাইলে মুক্তিযুদ্ধ বিষয়কমন্ত্রী আ ক ম মোজাম্মেল হক ভোরের কাগজকে বলেন, স্বাধীনতাবিরোধীদের তালিকা তৈরিতে সময় লাগবে। নির্ভুল তালিকা তৈরির জন্য দেরি হচ্ছে।\n৫০ বছরেও রাজাকারের তালিকা না হওয়ায় ক্ষুব্ধ মুক্তিযুদ্ধবিষয়ক গবেষকরা। এক্ষেত্রে মন্ত্রণালয় দায় এড়াতে পারে না- এমন মন্তব্য তাদের। সংশ্লিষ্টদের মতে, নিয়াজির বইয়ে ৫০ হাজার লোককে রিক্রুট করার কথা উল্লেখ রয়েছে। অন্যদিকে ১৯৭২ সালের ২৪ জানুয়ারি ‘দ্য বাংলাদেশ কোলাবোরেটরস (স্পেশাল ট্রাইব্যুনাল) অর্ডার, ১৯৭২’ (দালাল আইন) অনুযায়ী ক্ষমা না পাওয়া ১১ হাজার রাজাকারের নামের তালিকা নিশ্চয়ই স্বরাষ্ট্র মন্ত্রণালয়ে এখনো রয়েছে। সব মিলিয়ে ৫০ হাজারের একটি তালিকা স্বরাষ্ট্র মন্ত্রণালয়ের কাছে থাকার কথা। ওই নামগুলোর সঙ্গে কিছু নাম সংযোজন করা হলেই হবে। এ ব্যাপারে মুক্তিযুদ্ধবিষয়ক গবেষক, একাত্তরের ঘাতক দালাল নির্মূল কমিটির সভাপতি শাহরিয়ার কবির ভোরের কাগজকে বলেন, বিজয়ের পরপরই বঙ্গবন্ধু সরকার দালাল আইনে বিচার শুরু করলেও বঙ্গবন্ধু হত্যাকাণ্ডের পর বেকসুর খালাস দেয়া হয় ১১ হাজার যুদ্ধ বন্দিকে। বঙ্গবন্ধুর সময় করা রাজাকারের তালিকা স্বরাষ্ট্র মন্ত্রণালয়ের রয়েছে। সেখানে কিছু নাম শুধু যোগ করলেই তালিকা করা সম্ভব। এক্ষেত্রে রণাঙ্গণের মুক্তিযোদ্ধা ও মুক্তিযুদ্ধবিষয়ক গবেষকদের সহযোগিতা প্রয়োজন। মুক্তিযোদ্ধার তালিকা করার চেয়েও রাজাকারের তালিকা করা সহজ।\nমুক্তিযোদ্ধার তালিকার মতোই রাজাকারের তালিকা জরুরি মন্তব্য করে ওয়ার ক্রাইমস ফ্যাক্টস ফাইন্ডিং কমিটির আহ্বায়ক ডা. এম এ হাসান ভোরের কাগজকে বলেন, প্রতিটি এলাকায় রাজাকারদের নাম টানিয়ে রাখা প্রয়োজন যেন মানুষ জানতে পারে, ওই এলাকায় কারা কারা স্বাধীনতাযুদ্ধে মীরজাফরের ভূমিকায় ছিল।\nআর- জেএম / ডি- এইচএ\nহামলাকারীরা কেউ পার পাবে না: মোশারফ\nশহীদ মিনারে সর্বস্তরের মানুষের শ্রদ্ধায় সিক্ত গাফফার চৌধুরী\nতারেককে ফিরিয়ে খোমেনি স্টাইলে বিপ্লবের স্বপ্ন দেখছে বিএনপি: কাদের


ময়মনসিংহে বিক্ষোভ মিছিল-অবস্থান কর্মসূচী: কসাই কাদের মোল্লার ফাঁসির দাবি(আপডেট) | blog.bdnews24.com - pioneer blog for citizen journalism in bangladesh\nময়মনসিংহে বিক্ষোভ মিছিল-অবস্থান কর্মসূচী: কসাই কাদের মোল্লার ফাঁসির দাবি(আপডেট)\nবুধবার ০৬ ফেব্রুয়ারি ২০১৩, ০৮:২১ অপরাহ্ন\nকর্মসূচীর শুরু থেকে সন্ধা ৭.৩০মিনিট পর্যন্ত কিছু ছবি। শ্লোগান সারা দেশে যা এখানেও তাই। অংশগ্রহনকারী সকল শ্রেণী পেশার মানুষ। প্রাথমিকভাবে ২দিন অবস্থানের সিদ্ধান্ত নেওয়া হয়েছে\nঅবস্থান কর্মসুচী শুরুর পূর্ব মুহুর্ত\nরাত ১২টায় আপডেট দেওয়ার ইচ্ছা রইল\nআজ বিকাল ৩.১৫মিনিট\nঅবস্থান চলছে, চলবে ঢাকার সাথে মিল রেখে।\nকর্মসূচীর সমর্থনে আজ সারা শহরে মিছিল হয়েছে।\nট্যাগঃ: কাদের মোল্লা যুদ্ধাপরাধ\nবুধবার ০৬ফেব্রুয়ারি২০১৩, অপরাহ্ন ০৯:৩২\nচিহ্নিত যুদ্ধাপরাধীদের গাড়িতে যারা পতাকা বহনের ব্যবস্থা করেছিল তারা কখনই যুদ্ধাপরাধীদের বিচার করবেনা। যে যায় বলুক আমাদের ভুলে গেলে চলবেনা যে বর্তমান সরকার ছাড়া যুদ্ধাপরাধীদের বিচার কারো দ্বারা সম্ভবনা।\nবুধবার ০৬ফেব্রুয়ারি২০১৩, অপরাহ্ন ১০:৪৩\nছড়িয়ে দিন এই আন্দোলন সারাদেশে।\nবুধবার ০৬ফেব্রুয়ারি২০১৩, অপরাহ্ন ১০:১৪\nমোত্তালিব ভাই, জেলায় জেলায় ছড়িয়ে যাক জনতার জাগরণ এই কামনায় আছি।\nবুধবার ০৬ফেব্রুয়ারি২০১৩, অপরাহ্ন ১০:৫১\nইতিমধ্যেই ছড়িয়ে গেছে ।\nবুধবার ০৬ফেব্রুয়ারি২০১৩, অপরাহ্ন ১১:১৮\nবৃহস্পতিবার ০৭ফেব্রুয়ারি২০১৩, পূর্বাহ্ন ০৪:২৮\nমাহমুদুল হাসান (মাহমুদুল) বলেছেনঃ\nআজকের সমাবেশ কোথায় হবে ❓\nবৃহস্পতিবার ০৭ফেব্রুয়ারি২০১৩, অপরাহ্ন ০৪:০৩\nশুক্রবার ০৮ফেব্রুয়ারি২০১৩, পূর্বাহ্ন ০৫:১৩\nধন্যবাদ দরবারী, সারা দেশের খবর এভাবে ছড়িয়ে পড়ুক। দেখবেন রাজাকার আলবদর, আর তাদের সন্তানরা ভুল বুঝে, মাফ চেয়ে জনতার কাতারে সামিল হবে। তবে চিহ্নিত খুনি রাজাকারের ক্ষমা নেই। সাজা তাদের পেতেই হবে।\nরবিবার ১০ফেব্রুয়ারি২০১৩, পূর্বাহ্ন ১২:৩৮\nআর কোন দাবী নাই-সব রাজাকারের ফাঁসি চাই।\nশনিবার ০৯ফেব্রুয়ারি২০১৩, অপরাহ্ন ০৫:৪৫\nআজকের পত্রিকায় প্রকাশিত, ব্যারিস্টার মওদুদ আহমেদ বলেছেন, ‘দ্বিমুখী রায়ের মাধ্যমেই প্রমাণ হয়ে গেছে এই সরকারের ঈমান নেই।’ অর্থাৎ ঈমানবাহী মুসলিম নয়। কাজেই সময়ে এসেছে এদের দুনিয়ার মুসলিম সম্প্রদায় থেকে বহিস্কার করতে ঈমানদার মুসলিমদের ঐক্যবদ্ধভাবে আওয়াজ তোলার। কারণ তারা সকলেই আসলে মুসলিম পরিচয়দানকারী কাফের। যারা নিজেরা অমুসলিম বা অধার্মিক হয়েও ইসলাম ধর্ম নিয়ে ছিনিমিনি খেলার চরম ধৃষ্টতা দেখাতে পারে- সেই তাদের। সবচেয়ে বড় কথা হচ্ছে, এরা নিজেরা কেউই জানেই না এরা মুসলিম নাকি অমুসলিম। এ নিয়ে আসলে এদের কোনোই ‘হেডেক’ই নেই। যেহেতু এ নিয়ে তাদের কোনোই ‘হেডেক’ তাতেও প্রমাণ হয় এদের সেই ‘ঈমান’ নেই। তারা মুসলিম নয়। তারা কাফের। সবচেয়ে বড় কথা, তারা কাফের কি কাফের না, এ নিয়েও তাদের কোনো ‘হেডেক’ নেই। তাতেও প্রমাণ হয় এরা গুরুতর ‘দাম্ভিক’ ও ‘কাফের’।\nতাই তারা এতো সহজেই দাঁতাল পশুর মতো হিংস্র ও ভয়ানক হয়ে উঠতে পারে। এরা সকলেই অমানুষও বটে।\nরবিবার ১০ফেব্রুয়ারি২০১৩, পূর্বাহ্ন ১২:৪১\nউনার নামটা মওদুদ বলেই এটা সম্ভব হয়েছে।\nরবিবার ১০ফেব্রুয়ারি২০১৩, অপরাহ্ন ০৬:৫৫\nআমার যুক্তিযুক্ত মন্তব্যগুলো নিশ্চয় সেই তাদের অনুসারীর ভিতে কাঁপন ধরিয়ে দিয়েছে। তাই একটি অ্যাবস্ট্রাক্ট রিপ্লাই দিয়ে নিজেই নিজের আত্মপরিচয় নিয়ে এখন তিনি সন্দিহানে পড়ে গেলেন! পৃথিবীতে যেন মওদূদ ক্যারেক্টার একজনই আছে। আর সেটা বিএনপি’তেই। অন্য কোথাও নেই। অন্য কারোতেই নেই।\nকিন্তু মানুষের মধ্যে ভয়ানক হিংস্রতার আবেগ তো তার চরিত্রগত বৈশিষ্ট্যই। এবং এটা দৈহিক সময়ের সঙ্গেও সংশ্লিষ্ট। কিন্তু দৈহিক সময়ের সঙ্গে সংশ্লিষ্ট হলেও প্রেমের আবেগটাই অর্থনৈতিক স্বার্থ কেন্দ্রিক। যেখানে অর্থনৈতিক স্বার্থ নেই তো সেখানে কোনো ‘প্রেম’ও নেই। অর্থনৈতিক স্বার্থ থাকলে একজন নারীর কাছে যেমন খুনি, দাঁতাল পশুও প্রেমিক হয়ে যায়। ঠিক তেমনি।\nকাজেই যে কোনো দাঁতাল ও অপরিণত হিংস্রতার আবেগ যে কোনো ধীশক্তিসম্পন্ন জ্ঞানীর কাছে প্রত্যাখ্যানযোগ্য।\nতাই ইরাক যুদ্ধে যাওয়া এক মার্কিনী ইহুদি তরুণ লি পেই তার আগ্নেয়াস্ত্র ফেলে এসে তার পরিণত উপলব্ধিতেই বলতে পারে, ‘জরাগ্রস্ত বুড়াদের যুদ্ধে তরুণেরা যায়…’\nবুধবার ১৩ফেব্রুয়ারি২০১৩, অপরাহ্ন ১০:৪৪\nআসুন আমরা হােত হাত িমলাই,কঁােদ কঁাদ িমলাই,সুের সুর িমলাই ,চলুন শাহাবােগ যাই রাজাকােরর ফঁািসর দািবেত………..।\nবুধবার ১৩ফেব্রুয়ারি২০১৩, অপরাহ্ন ১১:০৬\nেটকনাফ েথেক েততুিলয়া,তামািবল েথেক কূয়াকাটা—-“জােগা বাঙালী জােগা রাজাকার িনধেন জােগা”\nরাজাকার মুক্ত বাংলােদশ চাই ।।\nবৃহস্পতিবার ১৪ফেব্রুয়ারি২০১৩, পূর্বাহ্ন ০১:০৯\nজিনিয়া এর বাংলা ব্লগ » (আপডেট! আপডেট!!)চলুন যাই- প্রতিবাদ হবে আলুব্দি গ্রামে, কসাই কাদেরের ফাঁসি


টাকা-পয়সা নয়, ওদের টার্গেট ছোট যানবাহন\nপাঠাও চালক হত্যায় গ্রেফতার ৩\nপ্রকাশিত: ১১:৫১ ১৭ ফেব্রুয়ারি ২০২০ আপডেট: ২০:০২ ১৭ ফেব্রুয়ারি ২০২০\nছিনতাইয়ের কৌশল হিসেবে কখনো যাত্রীবেশে, কখনো বিয়ের জন্য গাড়ি ভাড়া করতো তারা। এমনকি ছিনতাইয়ের ক্ষেত্রে জখম কিংবা হত্যার মতো ঘটনাও ঘটাতে তারা পিছপা হতো না।\nতবে তাদের লক্ষ্য টাকা-পয়সা, মোবাইল কিংবা স্বর্ণালংকার নয়, ওদের টার্গেট মোটরসাইকেল, প্রাইভেটকার, সিএনজি অটোরিকশার মতো ছোট যানবাহন ছিনতাই করা। গ্রেফতার ছিনতাইকারী চক্রের সদস্যরা প্রাথমিক জিজ্ঞাসাবাদে এসব জানিয়েছে।\nসোমবার দুপুরে এক সংবাদ সম্মেলনে র‍্যাব-১ এর অধিনায়ক (সিও) লেফটেন্যান্ট কর্নেল শাফী উল্লাহ বুলবুল এসব তথ্য জানান।\nগ্রেফতাররা হলো- মামুনুর রশিদ (২২), মাহবুবুর রহমান (২০) এবং মোমিন মিয়া (২০)। গ্রেফতারের সময় তাদের কাছ থেকে ভিকটিমের ব্যবহৃত মোবাইল ও হত্যাকারীর রক্তমাখা প্যান্ট উদ্ধার করা হয়। প্রাথমিক জিজ্ঞাসাবাদে তারা হত্যাকাণ্ডে জড়িত থাকার কথা স্বীকার করেছে।\nর‍্যাব-১ এর সিও বলেন, প্রথমে তারা টার্গেট করে নির্ধারিত গন্তব্য ঠিক করে যানবাহনসহ চালককে নিয়ে যায়। সেখানে আগে থেকেই তাদের অন্য সহযোগীরা ওঁৎ পেতে থাকে। নির্দিষ্ট স্থানে পৌঁছামাত্র চালককে ধারালো অস্ত্র দিয়ে আঘাত করে যানবাহন নিয়ে নিরাপদে সটকে পড়ে।\nহত্যাকাণ্ডের ঘটনায় চাঞ্চল্যের সৃষ্টি হলে র‍্যাব-১ তাৎক্ষণিকভাবে ছায়া তদন্ত ও গোয়েন্দা নজরদারি বাড়ায়। রোববার সন্ধ্যা সাড়ে ৬টার দিকে র‌্যাব-১ এর একটি দল আশুলিয়া থানার জামগড়ার রূপায়ন মাঠ এলাকায় অভিযান চালিয়ে হত্যাকাণ্ডে জড়িত তিনজনকে গ্রেফতার করে।\nসর্বশেষ গত ১৩ ফেব্রুয়ারি আশুলিয়ার কাঠগড়া পালোয়ান পাড়ার মোল্লা বাড়ির বাঁশঝাড় এলাকা থেকে মো. শামীম বেপারী বাবু (২৮) নামে এক পাঠাও চালককে খুন করে মোটরসাইকেল নিয়ে পালিয়ে যায় তারা। ওই হত্যার ঘটনায় মো. শাহিন বেপারী (৫৮) বাদী হয়ে আশুলিয়া থানায় একটি হত্যা মামলা দায়ের করেন। ওই ঘটনায় জড়িত তিনজনকে গ্রেফতারের পর র‍্যাব-১ এসব তথ্য জানায়।\nশামীমের পরিবার ও স্থানীয় সূত্রে জানা যায়, নিহত শামীম বেপারী বাবু রাজশাহী জেলার বাঘা থানার চৌমুধিয়া গ্রামের পাঁচ ভাই-বোনের মধ্যে সবার ছোট। রাজধানীর খিলগাঁওয়ে মেরাদিয়া মধ্যপাড়ায় স্ত্রীসহ বসবাস করতেন। পরিবারের একমাত্র উপার্জনক্ষম ব্যক্তি হিসেবে শামীম দীর্ঘদিন ধরে বিভিন্ন প্রতিষ্ঠান ও ব্যক্তি মালিকানাধীন গাড়ি চালাতেন। পরে শামীম নিজে একটি মোটরসাইকেল কিনে পাঠাও অ্যাপসের মাধ্যমে যাত্রী পরিবহনের কাজ শুরু করেন।\nগত ১৩ ফেব্রুয়ারি দুপুর আড়াইটার দিকে রামপুরা ফরাজি হাসপাতালের সামনে থেকে একজন যাত্রী নিয়ে মোহাম্মদপুর এলাকায় যাওয়ার কথা বলে মোটরসাইকেল নিয়ে বাসা থেকে বের হন। গভীর রাতেও ভিকটিম বাসায় ফিরে না আসায় তার পরিবারের সদস্যরা মোবাইল ফোনে যোগাযোগের চেষ্টা করে ব্যর্থ হন। পরে ১৪ ফেব্রুয়ারি রাত ১১টার দিকে টেলিভিশন সংবাদের মাধ্যমে হত্যার বিষয়টি জানতে পেরে ঘটনাস্থলে গিয়ে মরদেহ সনাক্ত করেন।\nগ্রেফতার মামুনুর রশিদ জিজ্ঞাসাবাদে জানিয়েছে, সে পেশায় একজন গার্মেন্টকর্মী। প্রায় পাঁচ বছর ধরে এ পেশায় নিয়োজিত এবং ছিনতাইকারী এ চক্রটির নেতৃত্ব দিয়ে আসছে।\nতার দেয়া তথ্য মতে, ঘটনার আগের দিন রাতে সে ভিকটিমের মোটরসাইকেল দিয়ে গাবতলী থেকে আশুলিয়া যায় এবং তাকে টার্গেট করে। ঘটনার দিন আবার ভিকটিমের সঙ্গে যোগাযোগ করে এবং তার মোটরসাইকেলযোগে গাবতলী থেকে আশুলিয়ায় পৌঁছে দিতে বলে।\nশাফী উল্লাহ বুলবুল বলেন, গ্রেফতার মাহবুবুর রহমান জিজ্ঞাসাবাদে জানিয়েছে, জামগড়া এলাকায় তার একটি চায়ের দোকান আছে। তার চায়ের দোকানে বসেই তারা সবধরনের পরিকল্পনা করে। ঘটনার দিন ভিকটিমকে সেই প্রথম ছুরি দিয়ে আঘাত করে।\nগ্রেফতার মোমিন মিয়া জানায়, সেও পেশায় একজন গার্মেন্টকর্মী। প্রায় ১১ বছর ধরে আশুলিয়া এলাকায় এ চক্রের হয়ে ছিনতাই করা গাড়ি বিক্রির কাজ করে সে।\nর‍্যাব-১ এর সিও বলেন, চক্রটি পরিকল্পিতভাবে ছিনতাই করে আসছিল। শামীমকে হত্যার পর ভিকটিমের ব্যবহৃত মোবাইলটি ভেঙে ফেলে এবং নিজেদের মোবাইল ফোনও বন্ধ রাখে। জ্যাকেটে রক্ত লেগে যাওয়ায় ঘটনাস্থলে খুলে ফেলে দেয় এবং হত্যাকাণ্ডে ব্যবহৃত ছুরিটিও ঘটনাস্থলে ফেলে দেয়।


চাপের মুখে বোরখা নিষিদ্ধ করল আইএস! -Deshebideshe\nচাপের মুখে বোরখা নিষিদ্ধ করল আইএস!\nদামেস্ক, ০৯ সেপ্টেম্বর- বিশ্বজুড়ে শরিয়া আইন প্রতিষ্ঠা করতে বদ্ধ পরিকর ইসলামিক স্টেট ইসলাম বিরোধী সবকিছুকেই ধ্বংস করার পথে হাঁটছিল। সেই গোষ্ঠীই এবার নিজেদের শাসনাধীন এলাকায় নিষিদ্ধ করল বোরখা। ইসলামের নিয়ম অনুসারে মহিলারা পরপুরুষদের নিজেদের মুখ দেখাতে পারবে না।\nএতদিন এই নিয়ম না মানার জন্যে ইসলামিক স্টেটের দখলে থাকা সিরিয়া এবং ইরাকের বহু মহিলাকে শাস্তির মুখে পড়তে হয়েছে। এবার সেই নিয়মটিকেই ছেঁটে ফেলতে চলেছে আইএস। সৌজন্যে বোরখা পরিহিত এক মহিলার হাতে দুই আইএস যোদ্ধার খুন। খবর-কলকাতা২৪\nস্থানীয় সংবাদমাধ্যম সূত্রে জানা গিয়েছে, সালাহ আল-দিনের উত্তরে অবস্থিত সারকাতের এক চেক পয়েন্টে বোরখা পরে আসা এক মহিলা নিরাপত্তারক্ষীদের উদ্দেশ্য করে গুলি ছোঁড়ে। ওই মহিলার পিস্তলের ছোঁড়া গুলিতে প্রাণ হারায় দু’জন আইএস যোদ্ধা। উক্ত ঘটনায় স্বভাবতই খুব অবাক হয়েছে ইসলামিক স্টেটের কর্মকর্তারা। একজন মহিলা এহেন হামলা চালাতে পারে তা কল্পনার অতীত ছিল সকলের কাছে। এই ঘটনার পুনরাবৃত্তি যাতে না হয় সেই কারণে মহিলাদের বোরখা নিষিদ্ধ করে দিয়েছে ইসলামিক স্টেট।


Deep Sidhu criticises Sunny Deol for deserting the people, Entertainment News: সানি দেওল 'ধোকা' দিয়েছেন! বিস্ফোরক লালকেল্লা তাণ্ডবের 'বিজেপি ঘনিষ্ঠ' দীপ সিধু | Indian Express Bangla\ndeep sidhu criticises sunny deol for deserting the people\nসানি দেওল ‘ধোকা’ দিয়েছেন! বিস্ফোরক লালকেল্লা তাণ্ডবের ‘বিজেপি ঘনিষ্ঠ’ দীপ সিধু\n“কৃষকদের হয়ে লড়ে আমি ‘ভিলেন’! আমার খাওয়ার কিছু নেই। থাকার জায়গাও নেই।” ঠিক কী বললেন পাঞ্জাবী অভিনেতা?\nFebruary 2, 2021 1:03:54 pm\n“আমার জীবনের কুড়িটা দিন আমি একনিষ্ঠভাবে সানি দেওলকে (Sunny Deol) দিয়েছিলাম। ভেবেছিলাম, ও আমার বড় ভাইয়ের মতো। আর আপনারা এখন বলছেন আমি বিজেপি কিংবা আরএসএসের সদস্য? সানি দেওল তো একের পর এক টুইট করে চলেছেন। আজকে আমি বলছি, সানি দেওল আপনি ভুল করছেন। আপনি আমাদের ধোঁকা দিয়েছেন। মানুষ যখন ভেবেছিল যে আপনি ওঁদের পাশে দাঁড়াবেন, তখনই আপনি সরে গিয়েছেন”, পাঞ্জাবের গুরুদাসপুরের বিজেপি সাংসদ তথা বলিউড অভিনেতাকে বিস্ফোরক লালকেল্লা তাণ্ডবে অভিযুক্ত দীপ সিধু (Deep Sidhu)।\nপ্রজাতন্ত্র দিবসে কৃষকদের লালকেল্লা অভিযানে মূল অভিযুক্ত হিসেবে দীপ সিধুকেই কাঠগড়ায় তুলেছেন নেটজনতার একাংশ তথা রাজনৈতিকমহল। সূত্রের খবর, লালকেল্লা অভিযানের পরদিন থেকেই শাহ-মোদীর সঙ্গে দীপের ছবি ভাইরাল হতেই বিজেপি ক্রমশ দূরত্ব বজায় রাখছে দীপের থেকে। উপরন্তু সানি দেওলও টুইট করে জানিয়ে দিয়েছিলেন যে , দীপের সঙ্গে তাঁর আর কোনওরকম সম্পর্ক নেই। তাঁর বিরুদ্ধে লুক আউট নোটিস জারি হতেই বেপাত্তা তিনি। যদিও বিতর্ক শুরু হতেই নিজের বিরুদ্ধে ওটা যাবতীয় অভিযোগ অস্বীকার করেছেন দীপ। রবিবার রাতে ফের এক ফেসবুক ভিডিওয় বিস্ফোরক দাবি করলেন অভিনেতা।\nসংশ্লিষ্ট ভিডিওয় কেঁদেই ফেললেন অভিনেতা। বললেন, “লালকেল্লায় সেদিন ৫ লক্ষ লোক ছিল, আর অভিযুক্ত শুধু আমি একা! নিজের জীবনের তোয়াক্কা না করে আমি পাঞ্জাবিদের সঙ্গে প্রতিবাদে যোগ দিয়েছিলাম। কিন্তু কাউকে কিছু না বলে আমাকে বিশ্বাসঘাতক হিসেবে দেগে দেওয়া হল। আমি তো তোমাদের অধিকারের জন্যই আওয়াজ তুলেছিলাম। তার প্রেক্ষিতে মানুষ আমার বিরুদ্ধে যেভাবে একজোট হয়েছেন, তাতে আমি সত্যিই ভীষণ দুঃখিত। আমি যদি সত্যি সরকার পক্ষের লোক হতাম, তাহলে আজ এভাবে বিহারের শ্রমিকদের সঙ্গে মাঠে-ঘাটে দিন কাটাতে হত না। কোনও বিলাসবহুল হোটেলে থাকতাম। আজ কৃষকদের হয়ে লড়ে আমি ‘ভিলেন’! আমার খাওয়ার কিছু নেই। থাকার জায়গাও নেই।”\nWeb Title: Deep sidhu criticises sunny deol for deserting the people


হাজীগঞ্জের কুখ্যাত মাদক ব্যবসায়ী মনিরের মালামাল ক্রোক – ilsheypar.com\nআদালতের নির্দেশে হাজীগঞ্জের বাকিলা গ্রামের কুখ্যাত মাদক ব্যবসায়ী মনিরের বাসার মালামাল ক্রোক করেছে হাজীগঞ্জ থানা পুলিশ। গতকাল মঙ্গলবার অতিরিক্ত পুলিশ সুপার (হাজীগঞ্জ সার্কেল) মো. আফজাল হোসেনের উপস্থিতিতে মাদক ব্যবসায়ী মনিরের ঘর থেকে এ মালামাল ক্রোক করা হয়। মনির বাকিলা গ্রামের সর্দার বাড়ির মজিবুর রহমান ওরফে মজিবের ছেলে।\nথানা সূত্রে জানা গেছে, মনির উপজেলার চিহ্নিত একজন মাদক ব্যবসায়ী। সে বাকিলাসহ আশপাশে এলাকায় দীর্ঘদিন ধরে পাইকারী এবং খুচরা মাদক বিক্রি করে আসছে। খুচরাভাবে মাদক বিক্রি করার জন্য এলাকায় রয়েছে তার বেশ কিছু মাদক বিক্রেতা। ইতোমধ্যে মাদকসহ বেশ কয়েকবার সে হাজীগঞ্জ থানা পুলিশের হাতে আটক হয়ে জামিনে বেরিয়ে আসে।\nস্থানীয় সূত্রে জানা যায়, দীর্ঘদিন ধরে মনির এলাকায় সিন্ডিকেট তৈরী করে ইয়াবার ব্যবসা করে আসছে। এক সময় সে কুখ্যাত মাদক বিক্রেতা খলাপাড়ার জাকিরের এজেন্ট হিসেবে মাদক বিক্রি করতো। পরে নিজেই মাদকের পাইকারী ব্যবসায়ী হিসেবে পরিচিতি লাভ করে। সে নাবালক ছেলেদের দিয়ে মাদক পাচার এবং বিক্রি করতো।\nমনির বাকিলা বাজারের ফকির বাজার সড়কের বালুর মাঠ, হাসপাতালের সামনের গেট, মজুমদার মার্কেটসহ তৎসংলগ্ল এলাকায় ইয়াবা বিক্রি করে থাকে। এছাড়া বাকিলা এলাকায় একাধিক ইয়াবার পাইকারী ব্যবসায়ী রয়েছে। বাকিলা বাজারের এক স্থান এক কারবারির নিয়ন্ত্রণে রয়েছে। প্রতি কারবারীর নির্দিষ্ট ক্রেতা রয়েছে। এক কারবারীর খুচরা ক্রেতার কাছে আরেক কারবারী মাল (ইয়াবা) বিক্রি নিষিদ্ধ রয়েছে এই বাজারে।\nবাকিলা বাজার ছাড়াও বাকিলা চৌধুরী বাড়ির বাগান, রেললাইন এলাকা, গরুর বাজার এলাকা, মাইলঘরসহ বেশ কয়েকটি স্পষ্টে মাদক বিক্রির এই বাজার বসে বাকিলায়। এইসব কারবারিদের বেশ কয়েকজনকে ইতোমধ্যে পুলিশের অভিযানে আটক হয়েছে। আবার তারা জামিনে বের হয়ে আবার মাদক ব্যবসার সাথে জড়িয়েছে।\nএ ব্যাপারে হাজীগঞ্জ থানার অফিসার ইনচার্জ আলমগীর হোসেন রনি জানান, আদালতের নির্দেশে এবং অতিরিক্ত পুলিশ সুপার (হাজীগঞ্জ সার্কেল) মো. আফজাল হোসেনের উপস্থিতিতে মাদক কারবারী মনিরের বাসার মালামাল জব্দ করা হয়েছে।\nমাদকের বিষয়ে পুলিশকে তথ্য দেয়ার অনুরোধ করে তিনি বলেন, যিনি তথ্য দিবেন তার নাম-ঠিকানা গোপন রাখা হবে। মাদকের বিরুদ্ধে আমার নিয়মিত অভিযান অব্যাহত আছে। জনসাধারণ সচেতন হলে মাদকমুক্ত সমাজ বিনির্মাণ সহজ হবে বলে তিনি জানান। এ সময় পুলিশ পরিদর্শক (তদন্ত) মুহাম্মদ আবদুর রশিদসহ অন্যান্যরা উপস্থিত ছিলেন।\nPrevious PostPrevious মতলব উত্তরে মাসিক আইন-শৃঙ্খলা সভা অনুষ্ঠিত\nNext PostNext ড্যাফোডিল ইউনিভার্সিটি এয়ার রোভার স্কাউট গ্রুপের ‘স্কাউট ওন’ অনুষ্ঠিত


পরিবেশ দূষণ প্রভাব ফেলছে শিশুস্বাস্থ্যে\n| প্রকাশিত : ১৯ এপ্রিল ২০১৭, ০৯:১৮\nরাজধানীর ইস্কাটন এলাকায় ফ্ল্যাট বাড়িতে বসবাস করেন অনিমা রহমান। রাস্তার পাশেই তার ফ্ল্যাটটি। রাস্তার পাশে অবস্থান হওয়ায় দিনরাত প্রায় ২৪ ঘণ্টাই শব্দ দূষণের শিকার হতে হচ্ছে গৃহিনী অনিমা, তার পাঁচ বছর বয়সী শিশু তামান্নাসহ পরিবারের প্রত্যেক সদস্যকে। তাদের প্রায় সবাই বর্তমানে কানে কম শুনেন। পরিবারের ছোট্ট শিশুটির অবস্থাও তাদের মতোই অবস্থা। সেও এখন কানে কম শোনে। চিকিৎসক তাদের রাস্তার পাশে ফ্ল্যাট ছেড়ে নিরিবিলি এলাকায় বাসা নেয়ার পরামর্শ দিয়েছেন। অন্যথায়, তাদের শিশু সন্তানটি ভবিষ্যৎতে কানে আর কিছুই শুনতে পারবে না এবং অতিরিক্ত শব্দ দূষণে তার ব্রেনেও সমস্যা দেখা দিতে পারে বলে সতর্ক করে দিয়েছেন চিকিৎসক।\nবিশেষজ্ঞ চিকিৎসকের মতে, শব্দ দূষণের ফলে ০-৫ বছর বয়সী শিশুদের স্বাভাবিক মানসিক বিকাশ বাধাগ্রস্ত হয়। মাত্রাতিরিক্ত শব্দ বাচ্চাদের মেজাজ খিটমেটে করে তুলে। ঘুমে ব্যাঘাত ঘটায়। শ্রবণশক্তি নষ্ট করে দেয়। পরবর্তী সময়ে পড়াশোনায় অমনযোগী হয়ে পড়ে তারা। তাদের আচরণেও ব্যাপক পরিবর্তন ঘটায়। এভাবে শব্দ দূষণ চলতে থাকলে কোনো শব্দই ভবিষৎতে আর শুনতে পারবে না শিশুরা। বিশেষজ্ঞ চিকিৎসকরা জানিয়েছেন, শহরে বেড়ে ওঠা শিশুরা মাঠের অভাবে খেলাধূলা থেকে বঞ্চিত হচ্ছে। এর ফলে শিশুদের স্বাভাবিক শারীরিক ও মানসিক বিকাশ সাংঘাতিকভাবে বাধাগ্রস্ত হচ্ছে। পরবর্তী সময়ে এসব শিশুরা নানা ধরনের অপরাধ কর্মকাণ্ডে জড়িয়ে পড়ছে। প্রতিবন্ধী শিশু জন্মের পেছনে অনেকগুলো কারণের মধ্যে এই শব্দ দূষণও একটি কারণ বলে অভিমত ব্যক্ত করেছেন চিকিৎসকরা।\nবিশ্ব স্বাস্থ্য সংস্থার প্রতিবেদন অনুযায়ী, সারা বিশ্বে ১৫ বছরের নিচে প্রায় এক কোটি শিশু বিভিন্ন পরিবেশ দূষণ জনিত কারণ, দূষিত পানি, খাবার এবং দুর্ঘটনায় মারা যায়। ইউনিসেফ পরিচালিত জরিপে দেখা যায়, বাংলাদেশের মোট শিশুর প্রায় ৪৫ শতাংশ দারিদ্র্য সীমার নিচে বাস করে। এদের সংখ্যা হবে প্রায় তিন কোটির অধিক। এসব শিশুর মাধ্যে আবার ৪১ শতাংশের কোনো আশ্রয় নেই। আবার ৬৪ শতাংশ স্বাস্থ্যসম্মত পয়ঃসেবা থেকে বঞ্চিত। ৫৭ শতাংশ দৈহিক বৃদ্ধির জন্য প্রয়োজনীয় পুষ্টি পায় না। ১৬ ভাগ স্বাস্থ্য সেবা এবং ৩ ভাগ শিশু সুপেয় পানীয় জল থেকে বঞ্চিত। আর এ সমস্ত বঞ্চনার সাথে যখন যোগ হয় পরিবেশ দূষণ, তখন হতদরিদ্র, সুবিধা-বঞ্চিত পরিবারের শিশুরা মারাত্মকভাবে স্বাস্থ্য ঝুঁকিতে আক্রান্ত হয়। পরিবেশ দূষণের কারণে বাংলাদেশের শিশুরা স্বাস্থ্য ঝুঁকিতে রয়েছে।\nশিশুর স্বাস্থ্যের ওপর মারাত্মক প্রভাব ফেলছে শব্দ, বায়ূ পানি দূষণ। বহুমাত্রিক এসব দূষণে কানে কম শোনা, হৃদরোগ, উচ্চ-রক্তচাপ, স্থায়ী মাথাব্যথা, ক্ষুধামন্দা, অবসাদগ্রস্ততা, নিদ্রাহীনতাসহ নানাবিধ জটিল রোগে আক্রান্ত হচ্ছে শিশুরা। এর মধ্যে শব্দ ও বায়ু দূষণ শিশু স্বাস্থ্যের উপর দীর্ঘমেয়াদি ক্ষতিকর প্রভাব ফেলছে। বাতাসের বিষাক্ত শিশা, কার্বন ডাই অক্সসাইড, কার্বন মন অক্সসাইড, সালফার বাতাসের ধূলি কনায় নিঃশ্বাসের সাথে শ্বাস প্রণালীতে প্রবেশ করে শ্বাসকষ্ট, হাঁপানি, ফুসফুস ক্যানসার, কিডনি ডেমেজ, লিভারে সমস্যা থেকে শুরু করে নানা ধরনের সংক্রামক ব্যধিতে আক্রান্ত হয়ে পড়ছে। নানা ধরনের জটিল রোগ আক্রান্ত হয়ে পড়ায় শিশুদের রোগ প্রতিরোধ ক্ষমতা ক্রমান্বয়ে কমে যাচ্ছে। ধীরে ধীরে মৃত্যুর দিকে ধাবিত হচ্ছে আক্রান্ত শিশুরা।\nচলতি বছরের ৬ মার্চ বিশ্ব স্বাস্থ্য সংস্থা প্রকাশিত এক গবেষণা প্রতিবেদনে জানিয়েছে, ক্রমবর্ধমান বৈশ্বিক পরিবেশ দূষণের ফলে প্রতিবছর পাঁচ বছরের কমবয়সী প্রায় ১৭ লাখ শিশু অকাল মৃত্যুর শিকার হচ্ছে। কারণ হিসেবে অনিরাপদ পানি, স্যানিটেশনের অভাব, দরিদ্র স্বাস্থ্যবিধির অনুশীলন ও পারিপার্শ্বিক দূষণের পাশাপাশি আহত হওয়াকেও এর মধ্যে অন্তর্ভুক্ত করেছে সংস্থাটি।\nবিশ্ব স্বাস্থ্য সংস্থা সূত্রে আরও জানা গেছে, এক থেকে পাঁচ মাস বয়সী শিশুর মধ্যে প্রতি চারজনের মধ্যে অন্তত একজনের মৃত্যুর ক্ষেত্রে প্রত্যক্ষভাবে দায়ী এই কারণগুলো।\nএক প্রতিবেদনে বলা হয়েছে, শিশু মৃত্যুর সাধারণ কারণ হিসেবে বিবেচনাকারী পূর্বেও ধারণাগুলো এখন অনেকটাই মানুষের নিয়ন্ত্রণে চলে এসেছে। এর ফলে ডায়রিয়া, ম্যালেরিয়া এবং নিউমোনিয়াসহ এ ধরনের মহামারি রোগ যা মশারি, পরিচ্ছন্ন রান্নার জ্বালানি ও বিশুদ্ধ পানি ব্যবহারের মাধ্যমে সহজভাবেই প্রতিরোধ করা যায়।\nবিশ্ব স্বাস্থ্য সংস্থার মহাপরিচালক ড. মার্গারেট চ্যান এক বিবৃতিতে বলেন, বর্তমান সময়ে শিশুর মৃত্যুর সবচেয়ে অন্যতম কারণ হচ্ছে পরিবেশ দূষণ। দূষিত বাতাস ও পানি শিশুদের কোমল অঙ্গ, ইমিউন সিস্টেম এবং শ্বাসনালীর পরিপক্বতায় বাধা সৃষ্টি করে শারীরিকভাবে দুর্বল করে দেয়। এ ছাড়া শিশুর স্বাভাবিক রোগ প্রতিরোধের ক্ষমতাও কমে যায়।\nবিশ্বা স্বাস্থ্য সংস্থা, ইউনিসেফ-এর একাধিক গবেষণায় দেখা গেছে, ৩০টি বড় বড় রোগের কারণ ১২ ধরনের পরিবেশ দূষণ। তার মধ্যে শব্দ দূষণ অন্যতম। একাধিক জরিপে দেখা গেছে, ঢাকা শহরের শব্দ দূষণের মাত্রা ৬০ থেকে শুরু করে কোনো কোনো স্থানে ১০৬ ডেসিবল পর্যন্ত রয়েছে। যা মানুষের শারীরিক-মানসিক ও আর্থিক ক্ষতির অন্যতম কারণ বলে বিশেষজ্ঞরা মনে করছেন। সাধারণত শব্দকে মাপা হয় ডেসিবলে বা ডিবিতে। বিশ্ব স্বাস্থ্য সংস্থা হু-এর মতে, বসতি এলাকা দিনের বেলা ৫৫ ডিবি, রাতে ৪৫ ডিবি হওয়া উচিত। বাণিজ্যিক এলাকায় দিনে ৬৫ ডিবি, রাতে ৫৫ ডিবি, শিল্পাঞ্চলে দিনে ৭৫ ডিবি, রাতে ৬৫ ডিবির মধ্যে শব্দ মাত্রা থাকা উচিত। আর হাসপাতালে সাইলেন্স জোন বা নীরব এলাকায় দিনে ৫০, রাতে ৪০ ডিবি শব্দ মাত্রা থাকা উচিত। অর্থাৎ এই মাত্রার মধ্যে থাকা আমাদের মধ্যে সহনীয়। এর বেশি হলেই দূষণ হিসেবে তা চিহ্নিত হয়।\nরাজধানীতে পরিবেশ বাঁচাও আন্দোলনের (পবা) এক জরিপে দেখা যায়, নীরব এলাকার আওতাভুক্ত হাসপাতাল, শিক্ষা প্রতিষ্ঠান ও অফিস আদালতের আশেপাশে দিবাকালীন শব্দের মাত্রা ৭৫-৯৭ ডেসিবল যা মান মাত্রার চেয়ে দেড় থেকে দুই গুণ বেশি।\nবাংলাদেশ পরিবেশ সংরক্ষণ আইন ১৯৯৫ এর ক্ষমতাবলে শব্দ দূষণ (নিয়ন্ত্রণ) বিধিমালা-২০০৬ প্রণয়ন করা হয়। বিধিমালার আওতায় নীরব, আবাসিক, মিশ্র, বাণিজ্যিক ও শিল্প এলাকা চিহ্নিত করে শব্দের মানমাত্রা নির্ধারণ করে দেয়া হয়েছে। নীরব এলাকায় দিনে ৫০ ডেসিবল ও রাতে ৪০ ডেসিবল, আবাসিক এলাকায় দিনে ৫৫ রাতে ৪৫, মিশ্র এলাকায় দিনে ৬০, রাতে ৫০ এবং শিল্প এলাকায় দিনে ৭৫ রাতে ৭০ ডেসিবল।\nবিধিমালার আইন অমান্য করলে প্রথমবার অপরাধের জন্য এক মাস কারাদণ্ড বা অনধিক পাঁচ হাজার টাকা অর্থদণ্ড বা উভয় দণ্ড এবং পরবর্তী অপরাধের জন্য ছয় মাস কারাদণ্ড বা অনধিক ১০ হাজার টাকা অর্থদণ্ড বা উভয় দণ্ডে দণ্ডিত হওয়ার বিধান রয়েছে।\n২০০৮ সালের সেপ্টেম্বরে পরিবেশ অধিদপ্তর বিভিন্ন সংবাদপত্রে বিজ্ঞাপন দিয়ে অপ্রয়োজনে হর্ন না বাজাতে গাড়িচালকদের অনুরোধ জানায়। এতে বলা হয়, ‘উচ্চমাত্রার শব্দ শ্রবণশক্তি কমায় ও শরীরের রক্তচাপ বাড়ায়, হৃদযন্ত্রের কম্পন বাড়িয়ে দেয়, হজম প্রক্রিয়া ব্যাহত করে, মাংসপেশির খিঁচুনি সৃষ্টি করে এবং সর্বোপরি শিশুদের বেড়ে ওঠা বাধাগ্রস্ত করে। এমনকি মৃত্যুও ঘটাতে পারে।\nবিভিন্ন গবেষণায় দেখা গেছে, শহরের অধিকাংশ এলাকার রাস্তা ও অলিগলিতে আবর্জনা ছড়িয়ে-ছিটিয়ে পড়ে থাকে। খোলা ট্রাক ও কনটেইনারে আবর্জনা পরিবহনের ফলে পথে পথে ছড়িয়ে পড়ছে আবর্জনা, ছড়াচ্ছে দুর্গন্ধসহ নানা রোগ ব্যধির জীবাণু। ঢাকা সিটি করপোরেশন (ডিসিসি)-এর কর্মকর্তা বলছেন, জাইকার সহায়তায় আধুনিক বর্জ্য ব্যবস্থাপনার মহাপরিকল্পনা পুরোপুরি বাস্তবায়িত হলে রাজধানীর বর্জ্য ব্যবস্থাপনার বেশ উন্নতি হবে। তবে এ মহাপরিকল্পনা রাজধানীর বর্জ্য ব্যবস্থাপনায় কতটুকু সুফল বয়ে আনবে তা নিয়ে সন্দেহ প্রকাশ করেছেন বিশেষজ্ঞরা। তারা বলছেন, ডিসিসি’র সংশ্লিষ্ট কর্মকর্তা-কর্মচারীরা নিজ দায়িত্ব পালনে যত্নবান না হলে রাজধানীর আবর্জনা পরিস্থিতির উন্নতি হবে না।\nসারা বিশ্বের প্রায় এক চতুর্থাংশ রোগের বোঝার (গ্লোবাল বার্ডেন অব ডিজিস) কারণ পরিবেশ সংক্রান্ত দূষণের ঝুঁকি থেকে বলে ধারণা করা হয়। আর এর মধ্যে ৪০ শতাংশ রোগের বোঝায়। ক্ষতিগ্রস্ত হচ্ছে পাঁচ বছরের নিচের শিশুরা। অথচ জনসংখ্যার অনুপাতে এরা হচ্ছে মাত্র ১০ শতাংশ। সারা বিশ্বেও স্বাস্থ্যসেবা প্রদানকারীরা যে পাঁচটি রোগকে শিশুদের জন্য মারাত্মক ক্ষতিকর নির্ধারণ করেছেন তা হচ্ছে জন্মপূর্ব অসুস্থতা, শ্বাসরোগ, ডায়রিয়া এবং শারীরিক আঘাত (ব্রিগস, ২০০৩)। পরিবেশ দূষণের কারণে জন্মপূর্ব অসুস্থতা সারাবিশ্বে শিশুমৃত্যুর এবং শিশু দের অসুস্থ হওয়ার অন্যতম কারণ হিসেবে দেখা হয়।\nগবেষণায় দেখা গেছে, পরিবেশগত কারণ বিশেষত শিশু জন্মের পূর্বে ও পরে মায়ের দৈহিক স্বাস্থ্য এবং পুষ্টি শিশুস্বাস্থ্যের ওপর বিরূপ প্রভাব বিস্তার করে। তাই, নবজাতককে জন্মপূর্ব এ সকল রোগ ও মৃত্যু ঝুঁকি থেকে বাঁচাতে হলে প্রয়োজন প্রসূতির জন্য শিশুর জন্ম পূর্ববর্তী এবং পরবর্তী স্বাস্থ্যসেবা, পুষ্টিকর খাবার এবং পরিবেশ সম্মত আবাসস্থল।\nবঙ্গবন্ধু শেখ মুজিব মেডিকেল বিশ্ববিদ্যালয়ের মেডিসিন বিভাগের সহকারী অধ্যাপক ডা. এ আর হাওলাদার বলেন, গাড়ির রং-এ ব্যবহৃত ‘থিনার’ এবং পুডিং তৈরিতে ব্যবহৃত ‘হার্ভেনার’ কেমিক্যালগুলোর গ্যাস খুবই প্রকট। চোখ জ্বালাপোড়া করে, মাথা ধরে। সর্দিতে আক্রান্ত ব্যক্তিরা এর বিষাক্ত গ্যাসে জ্ঞান হারিয়ে ফেলতে পারেন। তিনি আরো বলেন, গাড়ি মেরামতের ওয়ার্কশপে বিষাক্ত ক্যামিকেলের গ্যাস শ্বাস-প্রশ্বাসের সাথে শরীরে প্রবেশ করে ফুসফুসের ক্যানসারসহ নানা রকম পেটের অসুখে আক্রান্ত হতে পারে। এই গ্যাস নিঃশ্বাসের সাথে পাকস্থলিতে প্রবেশ করে আক্রান্ত ব্যক্তির খাবারে অরুচি দেখা দেয়। দীর্ঘদিন ঠিকমত খেতে না পারার কারণে অপুষ্টির শিকার হতে পারেন আক্রান্ত ব্যক্তি। জনস্বার্থ বিশেষ করে শিশুদের স্বাস্থ্যের কথা চিন্তা করে, তিনি ওয়ার্কশপ মালিকদের যত্রতত্র গাড়ি মেরামতের কাজ বন্ধের পরামর্শ দেন।\nপরিবেশ বাঁচাও আন্দোলনের চেয়ারম্যান এবং পরিবেশবিদ আবু নাসের খান বলেন, দূষণগুলো বর্তমানে সাংঘাতিকভাবে বেড়ে গেছে। পাড়া-মহল্লাও শব্দ দূষণ বেড়ে গেছে। শব্দ ও বায়ূ এ দু’টি দূষণ যেকোনো মূল্যে বন্ধ করতে হবে। তিনি দুঃখ প্রকাশ করে আরো বলেন, পরিবেশের বিভিন্ন দূষণের হাত থেকে বাঁচাতে সরকার বিভিন্ন সময়ে নানা কার্যক্রম হাতে নিলেও তা বাস্তবে কোনো কাজেই আসেনি। সরকার এখনই যদি পরিবেশের এ দূষণগুলো রোধে কার্যকর পদক্ষেপ গ্রহণ না করে তাহলে অদূর ভবিষ্যতে দূষণগুলো ভয়াবহ রূপ ধারণ করে গোটা বিশ্বকে বিপর্যস্ত করে তুলবে বলেও আশঙ্কা প্রকাশ করছেন আবু নাসের খান। -বাসস


এলিজাবেথ ওলসেন ইয়াং টু টু: অভিনেত্রীর সম্পূর্ণ রূপান্তর দেখুন - ফ্যাশন এবং সৌন্দর্য\nএএফএফ-ইউএসএ / শাটারস্টক ক্যারোলিন কনটিনো / বিআইআই / শাটারস্টক\nসম্পর্কে একটি পোস্ট এলিজাবেথ ওলসেন ? বুঝেছো, বাবু! ছোট বোনকে মেরি-কেট এবং অ্যাশলে ওলসেন ১৯৯০ এর দশকের প্রথম দিক থেকেই অভিনয়ে বিজয়ী হয়েছিলেন এবং তার পরে তার স্টাইলটি বেশ খানিকটা বদলেছে। এখন 31 বছর বয়সী একবার ভর্তি যে তিনি লাগানো প্যান্ট এবং একটি বড় আকারের ব্লাউজটিতে সবচেয়ে স্বাচ্ছন্দ্য বোধ করেন, তবে এটি রেড কার্পেটেরও মালিক নয় বলে মনে হয় না।\nআমার স্টাইলটি কিছুটা পুরুষালি, তিনি 2017 সালে ভিক্টোরিয়ার জাতীয় গ্যালারীটিতে বলেছিলেন হাউস অফ ডায়ার: হাউট কৌচারের 70 বছর প্রদর্শনী উত্সব। আমি তাদের প্রশংসা সত্ত্বেও মেয়েলি মুদ্রণের প্রতি সত্যই আকৃষ্ট হইনি - যখন আমি এগুলি রাখি তখন আমার মনে হয় আমি অন্য কারও পোশাক পরে ড্রেস-আপ খেলছি।\nলিজি থেকে শুরু করে বিভিন্ন ছবিতে রয়েছেন ওয়েস্ট মজা ছিল প্রতি অ্যাভেঞ্জারস: এন্ডগেম , এবং সে এমনকি একটি দ্রুত উপস্থিতি তৈরি চালু পুরো ঘর । তবুও, মনে হয় না যে তার এবং প্রতিভাবান যমজদের মধ্যে কোনও সহোদর প্রতিদ্বন্দ্বিতা রয়েছে।\nতারা সবসময় দুর্দান্ত দেখায় এবং আমি কখনই বলতে পারি না যে তারা নিজেরাই তৈরি টুকরো পরেছেন বা এটি যদি তারা খুঁজে পাওয়া কোনও আকর্ষণীয় ডিজাইনার হয়ে থাকে তবে তিনি একই ইভেন্টে ঘাড়ে বেড়িয়েছিলেন। আমার কাছে মনে হচ্ছে এগুলি তাদের বিশ্বের সাথে সম্পর্কিত।\nফ্যাশন টিপসগুলি কেবলমাত্র এলিজাবেথ তার বিখ্যাত বোনদের দিকে তাকিয়েছে। যমজরা বিখ্যাতভাবে অত্যন্ত বেসরকারী জীবন যাপন করে এবং স্পটলাইটে বেঁচে থাকার ক্ষেত্রে তাদের ছোট বোনদের পরামর্শ দেয় advice\nতারা খুব কড়া-চেপে গেছে - কুখ্যাতভাবে তাই - এবং আমি যা বলছিলাম তার যত্ন নিচ্ছিলাম না [সাক্ষাত্কারে] কারণ আমি ধরে নিয়েছিলাম যে কেউ এটি পড়বে না, ওয়ান্ডাভিশন অভিনেত্রী এমকে এবং অ্যাশলে সম্পর্কে একটি সাক্ষাত্কারের সময় বলেছেন ফিলাডেলফিয়া স্টাইল আমাদের সাথে কথোপকথন হবে 2017 তারা বলবে, 'আপনি জানেন, এমনকি কেউ যদি এই নিবন্ধটি পড়বেন বলে মনে করেন না, কেউ আবার [অন্য কোনও কিছুর] জন্য উদ্ধৃতিটি টানতে পারেন you' আপনি কে এবং আপনার কাজটি ফ্রেম করুন।\nকীভাবে এলিজাবেথের স্টাইলটি কিশোর থেকে সময়হীন হয়ে গেছে এবং তার পোশাকটি কেমন তা দেখতে স্ক্রোল করতে থাকুন তার পৃথিবীতে ।\nক্যারোলিন কনটিনো / বিআইআই / শাটারস্টক\nবোহো-চিক! এলিজাবেথের উদ্বোধনী রাতে পা রেখেছিলেন ইমপ্রেশনিজম ২৪ শে মার্চ, ২০০৯ এ এনওয়াইসিতে।\nনতুন চুল, কে ডিস? 2010 সালে একটি আর্ট নিলামে চমত্কার শ্যামাঙ্গিনী সবুজে স্তব্ধ।\nতিনি জিজ্ঞাসা করলেন, কীভাবে তিনি রেড কার্পেটের জন্য প্রস্তুত? আমি ছবি তোলা যে কোনও দিন আমি একটি ওয়ার্কআউট পেতে চাই, তিনি একবার বলেছিলেন। যখন আপনি ঘাম ভেঙেছেন তখন আপনার চেহারা আরও জীবিত দেখায়।\nলিজ - আমরা কি তাকে ডাকতে পারি? - ২০১১ সালের সেপ্টেম্বরে টার্গেট প্রাইভেট লঞ্চ ইভেন্টের জন্য মিসনিতে একটি সাহসী প্যাটার্নের পক্ষে নির্বাচন করা।\nঅ্যামি সুসমান / ইনভিশন / এপি / শাটারস্টক\nপিকুবু! তিনি 2012 সালে একটি পোশাক সহ একটি মোটামুটি সেক্সি চেহারা দান করেছিলেন যা তার ব্রাটির এক ঝলক দেখিয়েছিল।\nসুন্দর এবং নৈমিত্তিক। শ্যামাঙ্গিনী খোকামনি ছিঁড়ে গেছে জিন্স এবং একটি চ্যানেল ব্যাগ সংযোগ বিচ্ছিন্ন ফিল্ম স্ক্রিনিং।\nতবে, ২০১৪ সালে মেট গালায়, এলিজাবেথ আরও গ্ল্যাম বর্ণনার জন্য গিয়েছিলেন। তখনকার থিমটি ছিল চার্লস জেমস: ফ্যাশন ছাড়িয়ে। আমরা এই সুন্দর, স্ট্রিপি স্যান্ডেলের জন্য বাস করছি!\nলিওনেল কিরনোনউ / এপি / শাটারস্টক\nতবে কোনও উপস্থিতির আগে বা পরে ইনস্টাগ্রামে তার পোস্টিং দেখার আশা করবেন না। আমি কি করতেছি আমার কোন ধারনা নাই. নিজেকে হতাশ করবেন না কারণ আপনি নিজের জিনিসটিকে অন্য কারও জিনিসের মতো দেখতে পারবেন না, তিনি বলেছিলেন।\nআপনি কে এবং আপনি যদি অংশ নিতে চান তবে আত্মবিশ্বাস বোধ করুন যে আপনি নিজের ব্যক্তি হচ্ছেন, এই স্টারলেটটি যোগ করেছে Know আপনি যা কিছু ছড়িয়ে দিচ্ছেন বা যা মজাদার মনে হচ্ছে তার সাথে নিজেকে যুক্ত থাকার অনুমতি দিন।\nরেকর্ডের জন্য, অভিনেত্রী 2020 ফেব্রুয়ারিতে পোস্ট করা নভেম্বর 2019 এর পর প্রথমবারের জন্য, তাই তিনি ব্যক্তিগত থাকা পছন্দ করেন তা বলা নিরাপদ।\nচেলসি লরেন / সময়সীমা / শাটারস্টক\nসব হাসি! টিবিএইচ, আমরাও এই পোশাকে থাকব। ধূসর জ্যাকেট পোশাকটি তার ছোট ফ্রেমে পারফেকশনের জন্য তৈরি এবং বিন্দু হিলগুলি চেহারাটি শেষ করে।\nতিনি আবারও চুল পরিবর্তন করেছেন 2018 সালের ডিসেম্বরে Three তিনটি শব্দ: হ্যাক হিসাবে চিকচিক।\nমহিলারা, খেয়াল করুন প্রতিটি মহিলার পোশাকগুলিতে একটি এলবিডি প্রয়োজনীয়।\nপার্শ্ব-বয়ে গেছে এবং অত্যাশ্চর্য।\nদুঃখিত এমকে এবং এ, তবে লিজি আপনার অর্থের জন্য আপনাকে সমস্ত রান দিচ্ছে!\nএলিজাবেথ তার নতুন শো প্রচারের জন্য একটি প্রেস উপস্থিতির সময় সমস্ত হাসি পেয়েছিলেন ওয়ান্ডাভিশন ।\nবিজ্ঞাপন ওয়েব থেকে দ্বারা চালিত ত্রিস্তান থম্পসনের প্রতারণার অভিযোগ কেবল খারাপই হচ্ছেওয়ান্ডারওয়াল.কম এলভিরা মেকআপ ছাড়াই পুরোপুরি অচেনানিকসিউইফট.কম গর্ভবতী মেঘান হ্যারি ইউএস রিটার্নের পর প্রথমবারের মতো দেখেছেপেজসিক্স.কম শিলোহ জোলি-পিট একটি কিশোর চরিত্রে এখন একেবারে ভিন্ন চেহারানিকসিউইফট.কম টড ক্রিসলির ডাবল লাইফ শেষ পর্যন্ত ওপেনের বাইরেনিকসিউইফট.কম ট্র্যাজেডি অফ টেরি হ্যাচার সাস্টার স্যাডার এবং স্যাডারনিকসিউইফট.কম জার্গনেট দ্বারা চালিত দ্বারা বিজ্ঞাপন এড়িয়ে যান ছবি


প্রকাশ : ০১ ডিসেম্বর ২০১৯, ১০:২৮\nচাঁদপুরের উন্নয়নে সম্মিলিত উদ্যোগ নেয়ার ঘোষণা দিয়েছেন ঢাকায় কর্মরত চাঁদপুরের কৃতি সন্তানেরা। চাঁদপুরের পর্যটন, রাস্তাঘাটসহ নানাবিধ কাজের দৃশ্যমান উন্নয়নের লক্ষ্যে পরিকল্পিতভাবে কাজ এগিয়ে নেয়া হবে।\nশুক্রবার (২৯ নভেম্বর) ঢাকাস্থ চাঁদপুর জেলা সাংবাদিক ফোরামের অভিষেক ও মেধাবৃত্তি অনুষ্ঠানে এসব অঙ্গিকার করেন তারা। ফোরামের সভাপতি মিজান মালিকের সভাপতিত্বে অনুষ্ঠানটি বিকাল ৪টায় শুরু হয়ে রাত ১১টা পর্যন্ত চলে।\nরাজধানীর সেগুন বাগিচায় আন্তর্জাতিক মাতৃভাষা ইনস্টিটিউটে ফোরামের অভিষেক অনুষ্ঠান উপলক্ষে সংগঠনের সদস্যদের মেধাবী সন্তানদের বৃত্তি ও সম্মাননা দেয়া হয়।\nসম্মাননা অনুষ্ঠানে বক্তব্য দেন- চাঁদপুর-২ আসনের সংসদ সদস্য নুরুল আমিন রুহুল এমপি, গণমাধ্যম ব্যক্তিত্ব ও চ্যানেল আইয়ের পরিচালক ও বার্তা প্রধান শাইখ সিরাজ, আওয়ামী লীগের ত্রাণ ও সমাজ কল্যাণ সম্পাদক বাবু সুজিত রায় নন্দী, সাবেক এমপি অ্যাডভোকেট নূরজাহান বেগম মুক্তা, ভূমি সচিব মাকছুদুর রহমান পাটোয়ারী, প্রধানমন্ত্রীর কার্যালয়ের সচিব (নির্বাহী চেয়ারম্যান, স্কিল ডেভেলপমেন্ট) ফারুক হোসেন, জাতীয় প্রেসক্লাবের সভাপতি সাইফুল আলম, সাধারণ সম্পাদক ফরিদা ইয়াসমিন, সাবেক পরিকল্পনা সচিব হাবিব উল্ল্যা মজুমদার, এনবিআরের সাবেক চেয়ারম্যান গোলাম হোসেন, ঢাকার সন্ত্রাস দমন বিশেষ ট্রাইব্যুনালের বিচারক মুজিবর রহমান, এনবিআরের সাবেক সদস্য ফরিদ উদ্দিন, পাওয়ার সেলের ডিজি মোহাম্মদ হোসাইন, মহিলা ও শিশু বিষয়ক মন্ত্রণালয়ের অতিরিক্ত সচিব মো. আইনুল কবির, ঢাকাস্থ চাঁদপুর অফিসার্স ফোরামের সভাপতি অতিরিক্ত সচিব আবদুল হক, বাংলাদেশ পরিসংখ্যান ব্যুরোর পরিচালক (যুগ্ম সচিব) ড. শাহাদাত হোসেন পাটোয়ারী, জালালাবাদ গ্যাসের ব্যবস্থাপনা পরিচালক ইঞ্জিনিয়ার মো. এহসানুল হক পাটোয়ারী, বাংলাদেশ কৃষি ব্যাংকের ব্যবস্থাপনা পরিচালক মো. আলি হোসেন প্রধানিয়া, বাংলাদেশ পুলিশের এআইজি (মিডিয়া) সোহেল রানা।\nঅনুষ্ঠানে আরো বক্তব্য দেন- শিক্ষা মন্ত্রণালয়ের উপ-প্রকল্প পরিচালক ড. হারুনুর রশিদ রুবেল, যমুনা গ্রুপের পরিচালক এবিএম সামছুল হাসান, দৈনিক ইত্তেফাকের সিটি এডিটর আবুল খায়ের, দৈনিক ইত্তেফাকের কূটনৈতিক সম্পাদক মাঈনুল আলম, অভিষেক উদযাপন কমিটির আহ্বায়ক দৈনিক সমকালের বিশেষ প্রতিনিধি আবু কাওসার, সদস্য সচিব দৈনিক আমাদের সময়ের সিনিয়র রিপোর্টার দুলাল হোসেন, খন্দকার টি কোম্পানির কর্ণধার খন্দকার রুহুল আমিন, সমাজ কল্যাণ মন্ত্রণালয়ের সহকারী পরিচালক মোস্তাফিজুর রহমান, চাঁদপুর সরকারি কলেজের সহযোগী অধ্যাপক আলমগীর হোসেন বাহার, চাঁদপুর প্রেসক্লাবের সাবেক সভাপতি ইকবাল হোসেন পাটোয়ারী, চাঁদপুর প্রেসক্লাবের সাবেক সাধারণ সম্পাদক মির্জা জাকির, এএফসি ক্যাপিটালের সিইও মাহবুব এইচ মজুমদার, শাহজালাল ইসলামী ব্যাংকের সিইও আনোয়ার হোসাইন, বিএলআই ক্যাপিটালের হেড অব অপারেশন মফিজুল ইসলাম শিকদার, মালয়েশিয়াস্থ চাঁদপুর সমিতির সভাপতি সেলিম নুরুল ইসলাম, ড্যাফোডিল বিশ্ববিদ্যালয়ের সিনিয়র সহকারী পরিচালক আনোয়ার হাবিব কাজল, ইঞ্জিনিয়ার খায়রুল আমিন খোকন প্রমুখ।\nএসময় বাংলাদেশ আওয়ামী যুবলীগের সাধারণ সম্পাদক মাঈনুল আলম নিখিলের পক্ষে অভিষিক্ত কমিটিকে শুভেচ্ছা জানাতে আসেন ঢাকা মহানগর উত্তর যুবলীগের সহ-সভাপতি ইঞ্জিনিয়ার জাহানা এম রহমান।\nতিনি জানান, ঢাকা মহানগর উত্তর ও দক্ষিণ আওয়ামী লীগের সম্মেলন কাজে ব্যস্ত থাকায় সাধারণ সম্পাদক তাকে পাঠিয়েছেন। এছাড়া বাংলাদেশ পুলিশের পক্ষে এআইজি মিডিয়া সোহেল রানা, চাঁদপুরের সাংবাদিকদের পক্ষে চাঁদপুর প্রেসক্লাবের সাবেক সভাপতি ইকবাল হোসেন পাটোয়ারী ও সাবেক সাধারণ সম্পাদক মির্জা জাকির, ড্যাফোডিল বিশ্ববিদ্যালয়ের পক্ষে আনোয়ার হাবিব কাজল অভিষিক্ত কমিটিকে শুভেচ্ছা জানান।\nকমিটির কার্যনির্বাহী সদস্যরা হলেন- আবু কাওসার (বিশেষ প্রতিনিধি, সমকাল), মোহাম্মদ জসিমউদ্দিন (শিফট ইনচার্জ, দৈনিক যুগান্তর), ইমরান হোসেন সুমন (স্টাফ রিপোর্টার, এটিএন নিউজ), আবদুল হাই তুহিন (প্রশিক্ষণ ও গবেষণা বিষয়ক সম্পাদক, ডিআরইউ), কাজী ফয়সাল (স্টাফ রিপোর্টার, দৈনিক আজকের পত্রিকা), জাকির মজুমদার, জান্নাতুল ফেরদৌস তানভী (জ্যেষ্ঠ প্রতিবেদক, ইনডিপেন্ডেন্ট টেলিভিশন), আরেফিন শাকিল (স্টাফ রিপোর্টার, ৭১ টেলিভিশন), শামসুজ্জামান নাঈম (একাত্তর টিভি), ফরিদ উদ্দিন (দৈনিক জনতা), এম এইচ রবিন (দৈনিক আমাদের সময়), মো. আলআমিন ভূঁইয়া (বাংলা টিভি) এবং সাঈদ আল হাসান শিমুল (দৈনিক যুগান্তর)।\nএরপর শুরু হয় সাংস্কৃতিক অনুষ্ঠান। সঙ্গীত নৃত্য পরিবেশন করেন ঢাকার প্রথিতযশা শিল্পীগণ যাদের বাড়ি চাঁদপুর। চাঁদপুর থেকে আসেন প্রফেসর আলমগীর হোসেন বাহার এবং বৈশাখী ঘোষাল তুলি।\nঅনুষ্ঠানে প্রধান অতিথির বক্তৃতায় জাতীয় প্রেসক্লাবের সভাপতি সাইফুল আলম বলেন, ঐক্য থাকলে সাফল্য আসবেই। সাফল্যের জন্য একতা প্রয়োজন। তিনি বলেন, উন্নয়নে বা যে কোনো কাজে ঐক্যের কোনো বিকল্প নেই।\nচাঁদপুরের-২ আসনের এমপি নুরুল আমিন রুহুল বলেন, আমি চাই চাঁদপুরের সাথে ঢাকার একটা রিভার ড্রাইভ হোক। যাতে আমরা সহজে যাতায়াত করতে পারি এবং পর্যটন বিকশিত হয়। আপনারা আমাকে কাজে লাগান। আমি আপনাদের পাশে থাকব। যতখানে দৌড়ানোর প্রয়োজন হয় আমি দৌড়াব। বিশিষ্ট গণমাধ্যম ব্যক্তিত্ব শাইখ সিরাজ বলেন, নদীতে লাইভ ইলিশ ধরা দেখানো, সেখানেই সাথে সাথে রান্না করে খাওয়ানোর দৃশ্য দেখিয়ে সারা বিশ্বে চাঁদপুরকে তুলে ধরা সম্ভব। একটা ফোরাম দাঁড়িয়েছে। এখন তা সামনে এগিয়ে যাবে। আমি এ ফোরামের পাশে থাকব।


তালায় চাঁদাবাজদের হুমকিতে ঘের মালিক আতংকিত | Voice of Satkhira\nতালায় চাঁদাবাজদের হুমকিতে ঘের মালিক আতংকিত\nসেপ্টেম্বর ২, ২০২০ তালা ফটো গ্যালারি\nচাঁদার দাবীতে তালার উত্তর বারাত বিল মৎস্য ঘের মালিককে দফায় দফায় হুমকি দেয়া হচ্ছে বলে অভিযোগ উঠেছে। চাঁদাবাজদের ১লক্ষ টাকা চাঁদা দেয়ার পরও বাকি ৫লক্ষ টাকা চাঁদা না দিলে ঘের লুটপাট সহ খুন’র হুমকি দেয়ায় ঘের মালিক মিজানুর রহমান বাবলু আত্মগোপনে রয়েছেন। এঘটনার পর থেকে ১হাজার ৪শত বিঘা আয়তনের মৎস্য ঘেরের কর্মচারী এবং উপকারভোগী জমি মালিকরা উদ্বিগ্ন হয়ে পড়েছে। চাঁদাবাজদের অপতৎপরতায় এলাকার সাধারন মানুষ’র মাঝে ক্ষোভ ও আতংক বিরাজ করছে।\nজানাগেছে, ৫টি গ্রামের ১ হাজার ৪শ বিঘা জমি নিয়ে উপজেলার উত্তর বারাত বিল অবস্থিত। বর্ষার পানি নিস্কাসন ব্যবস্থা না থাকায় বছরজুড়ে এই বিল জলাবদ্ধ থাকায় জমি মালিকরা আর্থিক ভাবে ক্ষতিগ্রস্থ হতো। একপর্যায়ে, বিলের জমি মালিকদের সাথে চুক্তি করে কেশবপুর উপজেলার বুড়ুলিয়া গ্রামের মিজানুর রহমান বাবলু এখানে পরিকল্পিত ভাবে মাছ চাষ শুরু করেন। চুক্তি মোতাবেক বোরো মৌসুমের আগেই জলাবদ্ধতার পানি সেচ দিয়ে নিস্কাশন করে দেয়ায় বিলে এখন বোরো চাষাবাদ হচ্ছে। এরফলে বিলের ৭৩৫জন জমি মালিক ধান চাষ’র সুযোগ সহ ১৪শ বিঘা জমির বিপরীতে প্রতি বছর ১ কোটি ৭০ লক্ষ টাকা হারি পেয়ে অধিক লাভবান হচ্ছেন। এছাড়া মাছ ও বোরা ধান চাষকালে এলাকার দরিদ্র কৃষি শ্রমিকরা কাজ করে আর্থিক ভাবে উপকৃত হচ্ছে।\nঘেরের ম্যানেজার আয়ুব আলী অভিযোগ করে বলেন, জনবান্ধব এই ঘেরের মালিকের কাছে সহ তার কাছে বারাত গ্রামের ইনছাপ আলী সরদারের ছেলে লালন সরদার ও কাজিডাঙ্গা গ্রামের মৃত. আমীর আলীর ছেলে মিজানুর রহমান শেখ দীর্ঘদিন ধরে চাঁদা দাবী করছে। তাদের ৬ লক্ষ টাকা চাঁদা না দিলে ঘের লুটপাট সহ খুন করার হুমকি দিলে একপর্যায়ে বাধ্য হয়ে ১ লক্ষ টাকা চাঁদা দেয়া হয়। বিগত মাসের ১৫ তারিখে বাকি ৫ লক্ষ টাকা চাঁদার দাবীতে আবারো হুমকি দিলে ঘের মালিক মিজানুর রহমান আতংকিত হয়ে এলাকা থেকে সরে যান। একপর্যায়ে চাঁদার বাকি টাকা না পেয়ে লালন ও মিজানুর রহমান সহ তাদের বাহিনীর চাঁদাবাজরা গত ১৮ আগস্ট গভীর রাতে ঘেরে তান্ডব ও লুটপাট চালায়।\nএবিষয়ে উপজেলার বারাত গ্রামের বীর মুক্তিযোদ্ধা আব্দুস সোবহান মাস্টার বলেন, চাঁদার বাকি টাকা না পেয়ে উক্ত মৎস্য ঘেরে লুটপাট করাকালে গ্রামের লোকজন এগিয়ে এসে লালন ও মিজানকে লুটকরা মাছসহ হাতেনাতে আটক করে। এনিয়ে এলাকায় উত্তেজনা ছড়িয়ে পড়লে আমরা বিষয়টির মিমাংসার চেষ্টা চালিয়ে ব্যর্থ হয়েছি। বর্তমানে উক্ত চাঁদাবাজ লালন সহ তার লোকজন ঘের মালিককে নানান হুমকি দিচ্ছে জানিয়ে বিশিষ্ট আইনজীবী অ্যাড. কেসমোত আলী বলেন, চাঁদাবাজদের হুমকির কারনে ঘের মালিক এলাকা ছেড়ে চলে গেলে বিলের জমি মালিকরা সহ এলাকার দরিদ্র মানুষগুলো আর্থিক ভাবে ক্ষতিগ্রস্থ হবে। একারনে চাঁদাবাজদের বিরুদ্ধে ব্যবস্থা গ্রহনের জন্য তিনি প্রশাসনের আশু হস্তক্ষেপ কামনা করেছেন।


চমক নিউজ | রাজাপুরের সোনারগাঁও ব্রিজটি পথাচারীদের মরণ ফাঁদ !\nমোঃমোছাদ্দেক বিল্লাহ (বিষেশ প্রতিনিধি)\nরাজাপুরে একটি ব্রিজের বেহাল দশার কারণে ভোগান্তি পোহাচ্ছে সহস্রাধিক শিক্ষার্থীসহ এলাকাবাসী। এটি ব্রিজ না যেন মরন ফাঁদ। ব্রিজের একপাশ মাঝ দিয়ে কাঁত হয়ে গেছে, অন্যপাশ দিয়ে ওঠারই উপায় নেই। ব্রিজের এ বেহাল দশায় এখন এক গ্রাম থেকে অন্য গ্রামের সাথে যোগাযোগ বন্ধ হয়ে গেছে অন্তত পাঁচ হাজার মানুষের। সীমাহীন এই দূর্ভোগে পড়েছে দুইটি প্রাথমিক বিদ্যালয়, একটি মাধ্যমিক বিদ্যালয় ও একটি কলেজ,একটি মাদ্রাসার সহস্রাধিক শিক্ষার্থীরা। বিকল্প কোন যাতায়াত পথ না থাকায়,মরন ফাদ জেনেও পার হচ্ছে গ্রামবাসী সহ হাজারো ছাত্রছাত্রী। উপজেলার বড়ইয়া ইউনিয়নের সোনারগাঁও মাধ্যমিক বিদ্যালয় ও সরকারি প্রাথমিক বিদ্যালয় সংলগ্ন খালের উপর এলজিইডির নির্মিত ব্রিজটি দীর্ঘ পাঁচ বছর যাবত জরাজীর্ণ অবস্থায় থাকলেও দেখার কেউ নেই ।\nসরেজমিন দেখা যায়, ব্রিজের দুইপাশ থেকে ভেঙে যাওয়াসহ এক পাশ কাতহয়ে খালে পড়ে গেছে ফলে নিচ থেকে নৌকা ও ট্রালার চলাচলও বন্ধ। যে কোনো সময় ভেঙে পড়তে পারে নানান দূর্ঘটনার শিকার হতে পারে পথাচারী সহ শিক্ষার্থীরা। স্কুল কলেজ,মাদ্রাসার সহস্রাধিক শিক্ষার্থীর চলাচলের একমাত্র ব্রিজটি ঝুঁকিপূর্ণ হওয়ায় চরম বিপাকে পড়েছেন অভিভাবকরা। কয়েকজন অভিভাবক জানিয়েছেন, প্রতিদিন ছোট ছোট বাচ্চাদের স্কুলে পাঠিয়ে উদ্বিগ্ন থাকতে হয় তাদের। কখন আবার মৃত্যু ফাঁদে পা দিয়ে জীবন হারাতে হয় তাদের সন্তানদের। ব্যবসায়ী জালাল গাজী জানান,নির্বাচন আসলে বেশ সারা পেলেও নির্বাচন চলে গেলে খবর রাখে না কেউ। ব্রিজটি মেরামতের জোর দাবি জানিয়েছেন এলাকার সর্বসাধারণ।\nঅভিনয়ে ফিরছেন মি. বিন\nসৌদি আরবের রিয়াদে অগ্নিকাণ্ডে নিহত ৮ বাংলাদেশি


Celebrity Birthday: Zindagi Na Milegi Dobara life lessons dgtl - Anandabazar\nCelebrity Birthday: Zindagi Na Milegi Dobara life lessons dgtl\n‘জিন্দেগি না মিলেগি দোবারা’ থেকে আপনি কী শিখেছেন?\n০৯ জানুয়ারি ২০১৮ ১৭:০৮\nজিন্দেগি না মিলেগি দোবারা ছবির অভিনেতারা। ছবি— সংগৃহীত।\n৯ জানুয়ারি ফারহান আখতার এবং ১০ জানুয়ারি হৃতিক-কাল্কির জন্মদিন। জন্মদিনে তাঁদের একটি ছবি নিয়ে নতুন করে ভাবনা। ‘জিন্দেগি না মিলেগি দোবারা’। ভাবতেই পারেন, কেন এই লেখা। আসলে, এই ছবি বন্ধুত্বের প্রতীক। এই প্রতিবেদনে সেই বন্ধুত্বকেই উদযাপন করার প্রয়াস।\n২০১১-এ মুক্তি পেয়েছিল জোয়া আখতার পরিচালিত ‘জিন্দেগি না মিলেগি দোবারা’। বলিউডের এমন কমেডি-ড্রামা জঁরের ছবি খুব কমই তৈরি হয়েছে। এই ছবি আসলে বন্ধুত্বের প্রতীক। স্পেনেতিন বন্ধুর হলিডে জার্নি আসলে ছিল তাঁদের জীবনের এক নতুন মোড়। নিজেকে চেনার পাশাপাশি জীবনকে দেখার সংজ্ঞা পাল্টে দিতে পারা এই ছবি বলিউড বক্স অফিসে সুপারহিট। পেয়েছে দু’টি জাতীয় পুরস্কারও। নাচ-গান-রোম্যান্স-ঝগড়া-বন্ধুত্বের মিশেলে তৈরি এই ছবি থেকে আপনি কি কিছু শিখেছেন?\nসাত বছর আগে মুক্তি পেলেও এই ছবির প্রাসঙ্গিকতা রয়েছে আজও। আসলে এই ছবির সবচেয়ে বড় পাওনা একটি ভাল স্ক্রিপ্ট। পাশাপাশি, জীবনকে নতুন করে দেখার বেশ কয়েকটি টিপস দিয়েছে এই ছবি। হৃতিক রোশন, ফারহান আখতার, অভয় দেওল, ক্যাটরিনা কইফ এবং কাল্কি কোয়েচলিনের অভিনয়ে সেই টিপসগুলো জীবন্ত করে তোলা হল এই প্রতিবেদনে।\nআরও পড়ুন, নতুন বছরে জুটি বাঁধছেন এই তারকারা, জানেন?\nআরও পড়ুন, এই বলি ভিলেনদের সন্তানরা কী করেন জানেন?\nবন্ধুত্ব কখনও ব্যাকগ্রাউন্ড দেখে হয় না\nছবিতে হৃতিক এক জন ইনভেস্টমেন্ট ব্যাঙ্কার, অভয় দেওল এক জন ধনী ব্যবসায়ী এবং ফারহান আখতার এক জন লেখকের চরিত্রে অভিনয় করেছিলেন। এঁরা কেউই একে অন্যের পরিবারের ব্যাকগ্রাউন্ড নিয়ে ভাবতেন না। মনের মিলটাই ছিল তাঁদের কাছে সবচেয়ে গুরুত্বপূর্ণ।\nএকই মেয়েকে প্রেমিকা বানানোর লড়াই বেকার\nবন্ধুত্ব যে কোনও রকম সমস্যায় পাশে দাঁড়ানোর। ছবিতেও হৃতিকের প্রাক্তন প্রেমিকার সঙ্গে ফারহানের সম্পর্ক থাকার অভিযোগ শোনা গিয়েছিল। তাঁদের বন্ধুত্ব শেষ পর্যন্ত টিকলেও, সবার নাও হতে পারে। তাই একই মেয়েকে প্রেমিকা বানানোর ইচ্ছে থেকে বিরত থাকাই ভাল।\nভয়কে জয় করা\nপ্রতিটি মানুষেরই কিছু জিনিস ভয় লাগে। কয়েকটি বিষয় নিয়ে ফোবিয়া থাকে। কিন্তু যেটা আপনি ভয় পান, যদি আপনি সেটার সম্মুখীন না হন, তাহলে বোঝা দায় যে সেটি আসলে আপনি আদৌ ভয় পান কিনা। ছবিতে তিনজনই তাঁদের ভয় লাগার কাজগুলি করে ভয়কে জয় করেছিলেন।\nসারা বছর অফিস বা যে কোনও কাজে ব্যস্ত থাকার পরেও, নিজের বন্ধুদের জন্য সময় বের করা। টাকা জমিয়ে স্বপ্নের ডেস্টিনেশনে বেড়াতে যাওয়া। সেটা হতেই পারে কোনও রোডট্রিপ। যেমন, এই ছবিতে গিয়েছিলেন তিন বন্ধু।\nসব সময় মনের কথা শোনা\nকখনও চাপে পড়ে কোনও সিদ্ধান্ত না নেওয়াই ভাল। ভাল বন্ধু মানেই যে সে ভাল সঙ্গী তা না-ও হতে পারে। অভয় দেওল ও কাল্কির সম্পর্ক থাকলেও পরে তাঁরা বুঝতে পেরেছিলেন তাঁরা আসলে কাপল নন। তাই সময় থাকতেই এই সিদ্ধান্ত নিতে হবে আপনাকে।\nCelebrity Birthday Zindagi Na Milegi Dobara Hrithik Roshan Abhay Deol Farhan Akhtar Katrina Kaif Kalki Koechlin Bollywood Celebrities


নয়নাভিরাম দ্বীপস্বর্গ মালদ্বীপের দুর্দান্ত সব ভ্রমণস্থানের গল্প – Trip Zone\nনয়নাভিরাম দ্বীপস্বর্গ মালদ্বীপের দুর্দান্ত সব ভ্রমণস্থানের গল্প\nby Rahul Banik June 8, 2020, 1:28 pm\nআপনাকে যদি প্রশ্ন করা হয় এক হাজারেরও বেশি দ্বীপ নিয়ে গড়ে ওঠা দেশে পুরো একটা সপ্তাহ ইচ্ছেমতো আরামে কাটাতে ইচ্ছে করে কি? শতকরা একশো জনের মধ্যে আশি ভাগ লোকের উত্তর হ্যাঁতে গড়াবে। কার না ইচ্ছে করে দিগন্ত জুড়ে বিস্তৃত সমুদ্রতটে নোনা পানির বিলাসিতায় গা না ভাসাতে! তবে সেই দ্বীপ স্বর্গের গল্পই বলি আজকের লেখায়। শিরোনাম দেখে বুঝেই গিয়েছেন যে দেশটির কথা বলছি তার নাম মালদ্বীপ।\nদক্ষিণ এশিয়ার সবচেয়ে বেশি দ্বীপ নিয়ে গঠিত দেশ মালদ্বীপ যার দ্বীপ সংখ্যা এক হাজারের চেয়েও বেশি। ভারত সাগরে অবস্থিত এই স্বাধীন দেশটি বিশ্বের অন্যতম ভৌগোলিকভাবে বিচ্ছিন্ন দেশ। এশিয়ার সবচেয়ে ছোট এই দেশের আয়তন মাত্র ২৯৮ বর্গকিলোমিটার। তবে আয়তনের দিক দিয়ে ছোট হলেও সৌন্দর্যের দিক দিয়ে কোনো অংশেই কম নয় দেশটি। চলুন তাহলে দেখে আসা যাক মালদ্বীপের বিখ্যাত সেই ভ্রমণস্থানগুলো যা মালদ্বীপ ঘুরতে গেলে ভ্রমণ লিস্টে রাখা একেবারেই বাধ্যতামূলক।\nমালে, ছবিঃ staticflickr.com\nসবার প্রথমে মালদ্বীপে ভ্রমণাকর্ষনের মধ্যে যে নামটি উঠে আসবে সেটি হচ্ছে মালদ্বীপের রাজধানী মালে। সাধারণত পর্যটকরা মালেকে দেখে ছোট ছোট উড়োজাহাজের জানালা দিয়ে এবং পাশ কাটিয়ে সরাসরি তাদের রিসোর্টে গিয়ে নামে। তবে স্কুটার, গাড়ি আর ভারতীয় বাজারে ভরপুর মালে’র রাস্তাগুলো বেশ সুন্দর। প্রধান আকর্ষণ হিসেবে এখানে আছে ইসলামিক সেন্টার, সতেরশো শতাব্দির ফ্রাইডে মস্ক আর মালে বাজার।\nহুলহুমালে আইল্যান্ড, ছবিঃ guesthousesofmaldives.com\nঅসীম জলরাশির একদম তীর ঘেঁষে গড়ে ওঠা হুলহুমালে আইল্যান্ড মালদ্বীপের বেশ নামকরা একটি দ্বীপ। হুলহুমালে দ্বীপের নামটা বেশ কৌতুকময় মনে হলেও বেশ জমজমাটভাবে গড়ে উঠেছে এই দ্বীপখানি। এখানে আছে মালদ্বীপের ভ্যালেনা বিমানবন্দর যা মালদ্বীপের দুর্দান্ত সব দ্বীপের প্রবেশদ্বার হিসেবে পরিচিত। পুরো দ্বীপের চারদিকে ঘিরে আছে সাগরের অফুরন্ত জলরাশি। বিশেষ করে পশ্চিম দিকের সমুদ্র সৈকতগুলো, কাঁচে ঘেরা মসজিদ আর ভারত সাগরের পাশ ঘেঁষে হেঁটে চলার রাস্তাগুলো পর্যটকদের পছন্দের শীর্ষে থাকে।\nমাফুশি, ছবিঃ eatandtravelwithus.com\nআমার মতো যারা বাজেট ট্রাভেলার আছেন তাদের জন্য মালদ্বীপের সবচেয়ে ভালো জায়গা হলো এই মাফুশি। এখানে আপনি জমকালো সব উঁচু উঁচু ভবন পাবেন না, পাবেন না পাঁচ তারা কোনো হোটেল। তবে যা পাবেন তা হলো বিশুদ্ধ প্রকৃতি যা প্রকৃতির তাণ্ডব থেকেই সৃষ্টি। ২০০৪ সালে ঘটে যাওয়া ভারত সাগর সুনামির ফলে মাফুশির অধিকাংশ স্থাপত্যেরই দফা রফা হয়ে গিয়েছিল। তবে এখন সেই ক্ষতির পরিমাণ অনেকটা কাটিয়ে উঠতে পেরেছে স্থানীয়রা। স্থানীয়দের কটেজ বানানোর অধিকার দিয়ে দেয়ায় এখানে যেমন থাকা যাবে কম খরচে তেমনি পাওয়া যাবে প্রকৃতির সান্নিধ্যে আসার পূর্ণ সুযোগ।\nউথেমু, ছবিঃ ttnotes.com\nমালদ্বীপের একদম উত্তরের উপহ্রদ বেষ্টনকারী “হা আলিফ” এর সর্ব-উত্তরের দ্বীপ হলো উথেমু। প্রাকৃতিক দিক দিয়ে তো বটেই, ইতিহাসের দিক দিয়েও অনন্য এই উথেমু দ্বীপ ছিল মালদ্বীপের সুলতান থাকুরুফানুর আবাসস্থল। সুলতান থাকুরুফানু ছিলেন সেই ব্যক্তি যিনি ষোড়শ শতাব্দীতে অনুপ্রবেশকারী পর্তুগীজদের থেকে মুক্ত করেছিলেন মালদ্বীপকে। সাদা বালি আর নীল জলের ভারত সাগরের সৌন্দর্যলীলার পাশাপাশি এখানকার মূল আর্কষণ হলো উথেমু গান্দুভারু যেটা পুরোপুরি কাঠের তৈরী অসম্ভব সুন্দর জায়গা যেখানে কিংবদন্তী সুলতান থাকুরুফানু তাঁর শৈশব কাটিয়েছিলেন।\nফেইদহো, ছবিঃ t-ec.bstatic.com\nফেইদহো দ্বীপের কাহিনীটা একটু আলাদা। দ্বিতীয় বিশ্বযুদ্ধের সময় যখন ব্রিটিশরা মালদ্বীপে ঢুকে পড়ে তখন গান আইল্যান্ড নামক এক দ্বীপে গড়ে তোলা হয় যুদ্ধ বিমানবন্দর। সেই গান দ্বীপ থেকে মালদ্বীপের মানুষদের সেন্যু দ্বীপবেষ্টনকারীর অন্তর্ভুক্ত এক দ্বীপে সরিয়ে নিয়ে যাওয়া হয়। সেই দ্বীপটিই আজকের ফেইদহো দ্বীপ। সাগরের প্রশান্ত বাতাস, বালির সমুদ্র আর স্থানীয়দের বন্ধু সুলভ আচরণ যেকোনো পর্যটককে এই দ্বীপের প্রেমে পড়তে বাধ্য করে। মালদ্বীপে সামুদ্রিক খাবার-দাবারের স্বর্গ বলা হয় ফেইদহোকে।\nমারাধো, ছবিঃ maldives-resort.com\nগান দ্বীপের সাথে ফেইদহোর যোগাযোগ রক্ষার কাজ করে যে নয়নাভিরাম দ্বীপটি তার নাম মারাধো। মালদ্বীপের পূর্ব দিকে অবস্থিত এই দ্বীপটিকে উড়োজাহাজ থেকে দেখলে মনে হবে একটি বাঁকানো আঙুলের মতো। পাম গাছ, নারিকেল গাছের ছায়ায় ঘেরা মারাধো দ্বীপের স্থানীয়রা বেশ হাসিখুশি আর বন্ধুসুলভ। ঝালের রেসিপি হলো এখানকার খাবার-দাবারের মূলমন্ত্র। মারাধো ঘুরতে গেলে লিংক রোড দিয়ে যাবার সময় অনেক কফি আর স্যান্ডউইচ এর দোকান পড়বে, স্বাদ নিতে ভুলে যাবেন না যেন।\nভ্যালিগান্দু আইল্যান্ড, ছবিঃ maldivestourism.net\nআগেই বলেছি এক হাজারেরও বেশি দ্বীপ আছে মালদ্বীপে। তাই মূল ভ্রমণ স্থানগুলো দ্বীপগুলোকে ঘিরেই গড়ে উঠেছে। তেমনি একটি দ্বীপ ভ্যালিগান্দু আইল্যান্ড। মালদ্বীপে দম্পতিদের জন্য সর্বোত্তম দ্বীপ হিসেবে টানা খ্যাতিপ্রাপ্ত ভ্যালিগান্দু দ্বীপ যেন ভালোবাসারই সমার্থক শব্দমাত্র। অসাধারণ সব রিসোর্ট, ককটেইল বার, নয়নাভিরাম সূর্যোদয় আর সূর্যাস্ত দম্পতিদের মাঝে ভ্যালিগান্দুর জনপ্রিয়তা বাড়িয়ে দিয়েছে দিনে দিনে বহুগুণে। তবে বন্ধুবান্ধব নিয়ে আসলে একটুও খারাপ লাগার কথা নয়, সৌন্দর্য সবার জন্য সমানভাবে উন্মুক্ত এই দ্বীপে। বিশেষ করে এই দ্বীপে আছে সাগরের স্বচ্ছ পানিতে কায়াকিং করার সুযোগ।\nব্যানানা রিফে স্কুবা ডাইভিং, ছবিঃ secretparadisemaldives.files\nএতক্ষণ ধরে মালদ্বীপের গল্প শুনছেন, সাগরের কথা উঠছে। কারো মনে প্রশ্ন জাগেনি স্কুবা ডাইভিং কোথায় করবো? যদি প্রশ্ন মনে জেগেই থাকে তবে পুরো মালদ্বীপ ঘুরে এর সবচেয়ে ভালো উত্তরটা পাবেন ব্যানানা রিফে। পুরো মালদ্বীপের ডাইভিং স্বর্গ বলা হয় ব্যানানা রিফকে। এখানে পর্যটকরা আসে কেবল ডাইভিং করার উদ্দেশ্য নিয়ে, তাই ফল-ফসারির আদলে গড়ে ওঠা এই ব্যানানা রিফের যেদিকেই চোখ পড়বে স্কুবা ডাইভিংয়ের সাথে সম্পর্কিত বিষয়গুলোই সবার আগে চোখে পড়বে। উত্তর মালে’র সাথে সংযুক্ত এই দ্বীপে ভিড় জমায় বিশ্বের নামীদামী সব স্কুবা ডাইভাররা আর ডাইভিং করে চলে কাঁচের মতো স্বচ্ছ নীল পানি ভেদ করে।\nফিচার ইমেজ- xinature.com\nফুন্টসলিংয়ের পথে পথে\nবন্দরনগরী দার এস সালামে একদিন


স্ত্রীর ভিক্ষার টাকায় চলে মুক্তিযোদ্ধার জীবন! – বার্তা বাজার .কম\nHome > ফিচার > স্ত্রীর ভিক্ষার টাকায় চলে মুক্তিযোদ্ধার জীবন!\nস্ত্রীর ভিক্ষার টাকায় চলে মুক্তিযোদ্ধার জীবন!\nJuly 8, 2018 MBU4LeaveaComment on স্ত্রীর ভিক্ষার টাকায় চলে মুক্তিযোদ্ধার জীবন!\nমুহাম্মদ সাদিকুর রহমান বলেন, একজন সত্যিকারের মুক্তিযোদ্ধার সংসার স্ত্রীর ভিক্ষার টাকায় চালাতে হয় এটা জেনে আমি মর্মাহত হয়েছি। আমার দফতর থেকে মহান এই যোদ্ধাকে সাধ্যমত সহায়তা করা হবে। সূত্র: সমকাল\nআইফোনের বিনিময়ে ছাত্রীর সঙ্গে শারীরিক সম্পর্ক! অতঃপর..


দ্রুত নির্বাচন ও সহাবস্থানের পরিবেশ চান ছাত্রনেতারা – ptbnewsbd.com\nদ্রুত নির্বাচন ও সহাবস্থানের পরিবেশ চান ছাত্রনেতারা\nসেপ্টেম্বর ১৬, ২০১৮ জাতীয়, সব খবর\nনিজেস্ব প্রতিবেদক পিটিবিনিউজ.কম\nদ্রুত ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচনের আয়োজন এবং ক্যাম্পাসে ছাত্রসংগঠনগুলোর সহাবস্থানের পরিবেশ নিশ্চিত করার দাবি জানিয়েছেন ছাত্রনেতারা। আজ রোববার বিকেলে বিশ্ববিদ্যালয়ের আবদুল মতিন ভার্চুয়াল শ্রেণিকক্ষে ডাকসু নির্বাচন বিষয়ে বিশ্ববিদ্যালয়ের পরিবেশ পরিষদের সঙ্গে বৈঠক শেষে ক্রিয়াশীল ছাত্র সংগঠনের নেতারা এই দাবির কথা জানান।\nরোববার দুপুর পৌনে ১২টায় শুরু হয়ে এ বৈঠক পৌনে চারটার দিকে শেষ হয়।\nবৈঠক শেষে কেন্দ্রীয় ছাত্রলীগের সাধারণ সম্পাদক গোলাম রাব্বানী সাংবাদিকদের বলেন, ‘ডাকসু নির্বাচনের বিষয়ে আমরা সবাই একমত হয়েছি। যৌক্তিক সময়ের মধ্যে সবার মতামতের ভিত্তিতে ডাকসু নির্বাচন হতে হবে। আগামী তিন চার মাসের মধ্যেও সেটা হতে পারে।’\nরাজনৈতিক ছাত্র সংগঠনের সহাবস্থানের বিষয়ে গোলাম রব্বানী বলেন, ‘প্রতিটি হলে ৩০ শতাংশের বেশি ছাত্রলীগের নেতা-কর্মী নেই। বাকিরা সাধারণ শিক্ষার্থী ও বিভিন্ন ছাত্র সংগঠনের নেতা-কর্মী। আমরা মনে করি, সব সংগঠন সহাবস্থানেই রয়েছে। ছাত্রদল পেট্রল বোমা ছুড়বে না এবং ক্যাম্পাসে অস্থিরতা তৈরি করবে না—এটা যদি নিশ্চিত করে তাহলে তাদের সঙ্গে সহাবস্থানে আপত্তি নেই।’\nবিশ্ববিদ্যালয়ের উপাচার্য মো. আখতারুজ্জামান বলেন, ‘আমরা দীর্ঘদিন পর রাজনৈতিক সংগঠনগুলোর মতামত নেওয়ার জন্য, গণতান্ত্রিক রীতি-নীতি, সংসদীয় মূল্যবোধ বজায় রেখে আলোচনার জন্য বসেছি। বিষয়গুলো পর্যালোচনা করে পরে আমরা সিদ্ধান্ত জানাবো।’\nছাত্র সংগঠনগুলো সহাবস্থানের বিষয়ে উপাচার্য বলেন, এটি একটি প্রক্রিয়ার অংশ। যা যা করণীয় তা হলের প্রভোস্টরা করবেন।\nএ বৈঠকে সভাপতিত্ব করেন ঢাকা বিশ্ববিদ্যালয়ের উপাচার্য মো. আখতারুজ্জামান। তাঁর সঙ্গে ছিলেন সহ-উপাচার্য নাসরিন আহমাদ ও আবদুস সামাদ, কোষাধ্যক্ষ কামাল উদ্দিন, প্রক্টর গোলাম রব্বানী প্রমুখ।\nবৈঠকে ক্ষমতাসীন আওয়ামী লীগের ভ্রাতৃপ্রতিম সংগঠন ছাত্রলীগের কেন্দ্রীয় কমিটির সভাপতি ও সাধারণ সম্পাদক, ঢাকা বিশ্ববিদ্যালয় শাখার সভাপতি ও সাধারণ সম্পাদক, কেন্দ্রীয় ছাত্রদলের সভাপতি ও ঢাকা বিশ্ববিদ্যালয় শাখার সাধারণ সম্পাদক, ছাত্র ইউনিয়ন, ছাত্র ফেডারেশন, ছাত্র ফ্রন্ট, ছাত্র মৈত্রী, বিপ্লবী ছাত্র মৈত্রী, জাসদ ছাত্রলীগের কেন্দ্রীয় ও বিশ্ববিদ্যালয় শাখার নেতারা উপস্থিত ছিলেন।\nএর আগে ১১টার দিকে ছাত্রলীগের নেতারা রেজিস্ট্রার ভবনে আসেন। তাঁরা রিকশায় করে সভাস্থলে আসেন। এর পরপরই ছাত্রদলের নেতারা বিশ্ববিদ্যালয় প্রশাসনের একটি গাড়িতে করে সভাস্থলে উপস্থিত হন। তাঁদের সঙ্গে ছিলেন বিশ্ববিদ্যালয়ের বিএনপি-জামাত সমর্থিত শিক্ষকদের সংগঠন সাদা দলের যুগ্ম আহ্বায়ক এ বি এম ওবায়দুল ইসলাম।\nমেঘনা-মেনিখালী নদী দখল: নির্মাণকাজে হাইকোর্টের স্থিতাবস্থা জারি\nযশোরে বিদ্যুৎস্পৃষ্টে একজনের মৃত্যু